Тўйларимиз-ўйларимиз - uForum.uz\n15.03.2012 08:54 #1\n+ 62 67/11\nАЙТИЛГАН ВА АЙТИЛМАГАН АРТИСТЛАР\nЯқинда шаҳримиздаги хашамдор тўйхоналардан бирига яқин дўстимизнинг ўғил уйлантириш маросимига қатнашиш учун отландик. Турмуш ўртоғим “Набирамизни ҳам олиб борақолайлик” --, дедилар унинг эргашганига қараб кўнгиллари юмшаб. Мен эса, албатта, у ер болалар борадиган жой эмас, - дедим. Нега болалар тўйга бормаслиги керак?, -дедилар фикримга қўшилмай дадамиз. Олиб борамиз. Кўриб, фикри ўсиб келади.\n-Мен болалигимда маҳалламизда қачон тўй бўлишини кутардим.Тўйда нишолдаю мева- чеваларга хўп тўярдик. Ошпаз амакилар бизларни алоҳида сийлашарди. Катта қозоннинг ошини маза қилиб ердик-да, тўй тугагунча артистларга қўшилиб ўйнардик, кулардик, -дер эканлар, набирамизнинг кўзлари қувончдан порлаб борарди.\n- Ҳозирги болаларга ҳам қийин.На маҳаллага аралашади, на тўйга, -гапларини тўлдирдим мен. Ахир бундай тантаналар санъат кошоналарига айланган маълум даргоҳларда ўтмоқда-да!\nШу куни тўйхонага кирарканмиз бизни даставвал келин куёвнинг бирга тушган баҳайбат суврати кутиб олди. Унинг ёнида дунё меваларидан хирмон уюлибди. Набирам битта мандарин олмоқчи эди, четроқда турган қўриқчи йигитча олдимизга югуриб келди ва бунга тегманг, “прокат” булар, - деди. Устимиздан биров сув қуйиб юборгандек\nбўлди.Дадамиз эса, пулини тўлаймиз, деб киссасини кавлади ва набирамизнинг кўнглини овлади. Дўстимизнинг тґйида ўтириб, концертга келдимми, деб ґйладим. Артист устига артистлар келиб, іулоІимизни іоіиб іґлимизга беришди. Яна уларнинг микрофон талашиб, маісади пул йиІиш эканлигини очиі-ойдин намоён іилиши санъат аµлидан кґнглимни совутди.\n-Эшитдингизми, “бирров”га деб, айтилмаган санъаткорлар µам эшикдан кириб келаверадиган бґлишибди, деди дадамиз. Алмойи-алжойи жумлали іґшиілар, іилпонг-силпонг іилиб раісга тушишлар- келин-куёвга бахт келтирармикан?, - дедим “сахна”га қараб мен ҳам. Ҳаммадан ҳам микрофонни қўлига олибоқ “-Мени нега телевизорда кўринмай қолди? Ўлибдими, касал бўлса кераговв... деб гап тарқатганлар, мана мен тирикман” ,- деган бир қизиқчи диққатимни тортди.” - Мана, мен, қаршингизда турибман. Чет эл сафарида хизматда эдим. Уйга келсам, ахвол чатоқроооқ, музлатгичлар бўшаб, хотиннинг қовоғи солиниб қолибди. Шунга уч-тўрт сўм ишлаб келай деб келавердим”...\nНа келин- куёвларга бахт тилаб, на ўтирганлар билан саломлашиб олмай, дабдурустдан гап бошлаган бу “гапдон”га бундан кўра қўлингни очиб тиланчилик қил, - дегим келди. Аммо қуда эркакнинг яқинлари саф тортиб халиги “болахон”нинг олдига чиқиб боришяпти денг. Пасткаш қизиқчи эса киссасини очиб, улар берган пулларни баралла санаркан, “-Ийя ока, биз тарафларда сўм ўтмайди-ку! “Кўк”идан чиқаринг, “кўк”идан!” -деб “ховадор”чини изза қилаяпти...Беихтиёр, у чиндан хам “қувғин”да юриб хароб бўлиб қолдимикан? -деб ўйлаб қолдим.Аслида санъаткорлар тўй эгаси билан келишиб нақд пулга келади. Яна “хаводор”ларни ҳам киссасига уради... Айниқса, оналар, буви- бувалар, овсинлар, қўшнилар, амма-холалар, тоға- амакию, хамкасблар деб даврага чорлашларни айтмайсизми? Улар ўртага тушибоқ, ўйнашга улгуришмайди, балки ўз яқинларидан пул тўплашни бошлашади. “Санъатчи”нинг лўкидонлари эса ховуч-ховуч пул йиғиш билан банд. Қани эди, шу юракдан чиқариб сочилган пулларни келин- куёвнинг кам-кўстига яратинг, - деб тўй эгасига бериб кетишса!\nЯқинда медицина коллежига мени қизлар билан учрашувга таклиф қилишди. Бирорта доира чалиб ўзбекона қўшиқлардан айтиб берадиган хонанда хам ола келинг, - дейишди. Оиласи, хулқ атвори жойида, рисоладаги аёл бўлсин! Мустахкам оила йилига бағишланаётган бу тадбирга тайёрланар эканман, янги шеърлар ёздим, ёдладим, айтадиган гапларимни фикрлаб, раҳматли санъаткоримиз Ғанижон Тошматов мактабини ўтаган дуторчилардан бирига қўнғироқ қилдим. “- Неча пул беришади?” - деди у очиқдан очиқ. -Пул бермайди, коллеж қизларидан пул йиғиб олиш хунук иш-ку! Нари борса, у ерда сиз ярим соат бўласиз-да, доирангизни чалиб бир -иккита қўшиқ айтиб берасиз. Сўнг кетаверасиз. Айтганча, қизларга касбингизга садоқат кўрсатиш билан ўз оилангизни ҳам эплаб, вафодор ёр, меҳрибон она бўлиб келаётганингизни ҳам айтасиз. Аслида улар шунинг учун чақиришаяпти.\n-Умида опа, тўғрисини айтинг, неча пул беради? Бетоқатлик билан яна қайтариб сўради у.\n-Йўл пули бериб кузатиб қўйишар, -яна билмадим. Мен пул хақида гаплашмаганман.\n-Қизиқмисиз, юз минг берса хам бормайман, юз доллар берса, шунда ҳам сиз учун, бораман, - деди у. Хайратланиб трубкани қўйиб қўйдим ва эртаси куни яна бир артист аёлни боришга кўндирмоқчи бўлдим. Эри-ку йўқ, қандай бўларкин? - деб ўйладим-да, бекор айтдим, деб турарканман, у чет элларда ишлаб бойиб кетганини гапирарди. Унинг тирсиллаган юзига, қимматбахо тақинчоқларига қараб турарканман, у хам айнан юз доллар беришса, шунда хам мен учун боришлигини айтди!..\nБеихтиёр нафратланиб кетдим, ахир қайси замонда, қандай яшаяпмиз? Менга қолса очиқ тиламчилик қиладиган артистларни тўйхонага киритмаслик шарт. Қолаверса, фариштадек беғубор келин куёвлар яъни, чиллаликлар олдига қўш никохлик, зинокору алдамчи қўшиқчилар асло йўлатилмасин!\nHusen, Kadambay Saytov, Kavsar, Masud Mahsudov, Nigora Umarova, Sayyora, Tulqin Eshbekov, gofurov, lolaxon, myu\nМеню пользователя Umida Abduazimova\nНайти ещё сообщения от Umida Abduazimova\n15.03.2012 11:01 #2\nСообщение от Umida Abduazimova\n...раҳматли санъаткоримиз Ғанижон Тошматов мактабини ўтаган дуторчилардан бирига қўнғироқ қилдим. “- Неча пул беришади?” - деди у очиқдан очиқ. -Пул бермайди, коллеж қизларидан пул йиғиб олиш хунук иш-ку! Нари борса, у ерда сиз ярим соат бўласиз-да, доирангизни чалиб бир -иккита қўшиқ айтиб берасиз. Сўнг кетаверасиз. Айтганча, қизларга касбингизга садоқат кўрсатиш билан ўз оилангизни ҳам эплаб, вафодор ёр, меҳрибон она бўлиб келаётганингизни ҳам айтасиз. Аслида улар шунинг учун чақиришаяпти.\n-Қизиқмисиз, юз минг берса хам бормайман, юз доллар берса, шунда ҳам сиз учун, бораман, - деди у. Хайратланиб трубкани қўйиб қўйдим\nБор гап. Аксар санъаткорлар ўқув муассасасидаги маънавий-маърифий тадбирга таклиф қилмоқчи бўлсангиз, шунчаки келишмайди. "Қуруқ қошиқ оғиз йиртади",- гапига амал қилишади.\nАдамлар раҳматли гапириб бергандилар. Устоз Комилжон Отаниёзовни талаба йигитлар тўйга таклиф этишибди ва "Ҳофиз. рози бўлсангиз тўйни бир ойдан кейин берамиз"-дейишибди. Комилжон Отаниёзов рози бўлибдилар. Тўйни рисоладагидек ўтказиб берибдилар. Бир ойдан сўнг талаба йигитлар мўлжалда келишилган пулни Комилжон Отаниёзовга олиб бориб берганларида устоз ҳофиз, "Олам, талаба экансизлар. Пулни олиб келиб берасизлар, деганим бу лафзингиз учун синов эди. Мен писабилло, қилган хизматимга розиман"- деган эканлар.\nНега халқ устоз санъаткорларни ҳанузгача ардоқлашади, севиб тинглашади, унутишмайди?\nЧунки улар халқини ўйлашган ҳалқумини эмас. Ҳар доим халқи хизматига-одамларнинг моддий имкониятларига қарамай- доимо шай туришган. Ҳаттоки, холисанилло хизмат қилишган.\nҚизиқ, ҳозир санъаткорларнинг хизматлари қанча тураркан?\nБиргина "Келин салом"ни ўтказиш учун аёл санъаткорнинг состави билан келиб-кетиши санъаткорнинг таниқли ва оммабоплигига кўра 300 $ дан 500 $ гача боради.\nKavsar, Masud Mahsudov, Tulqin Eshbekov, lolaxon, myu\n16.03.2012 02:33 #3\nСавоб йўлида хизмат кўрсатаётганлари ҳам йўқ эмас!\n16.03.2012 03:25 #4\nБеихтиёр нафратланиб кетдим, ахир қайси замонда, қандай яшаяпмиз? Менга қолса очиқ тиламчилик қиладиган артистларни тўйхонага киритмаслик шарт. Қолаверса, фариштадек беғубор келин куёвлар яъни, чиллаликлар олдига қўш никохлик, зинокору алдамчи қўшиқчилар асло йўлатилмасин! СИЗ НИМА ДЕЙСИЗ? Цитата\nбир дўстим қўйявер булар "културний гадойлар" деб айтган эди!!!\n16.03.2012 12:30 #5\n17.03.2012 02:00 #6\nБир пайтлар раҳматли Комилжон Отаниёзовнинг айрим камбағалроқ кишиларнинг тўйида холис хизмат қилиб, ҳатто қистир-қистирдан тушган пулларини тўёна қилиб кетгани ҳақида эшитганман. Бундай эзгу ишни кейинчалик айрим машҳур санъаткорларимиз ҳам давом эттирганлари қулоққа чалинди!\n18.03.2012 19:07 #7\n... Бундай эзгу ишни кейинчалик айрим машҳур санъаткорларимиз ҳам давом эттирганлари қулоққа чалинди!\n18.03.2012 21:20 #8\nКийин масала! карнай сурнайчилар! домла, раккосалар, бир йилдан кейин........... яна шу тадбир! энг асосийси икки еш бахтли булсин!\n19.03.2012 06:30 #9\nУларнинг номини ошкор этишдан илгари ўзларидан ижозат сўрашга тўғри келади...\n19.03.2012 09:43 #10\nДомлажон, гапни айлантирманг , бу ерда санъаткорларга салбий муносабат буляпти, номларини ошкор қилсангиз кимлар учундир ибрат бўлар...\nПоследний раз редактировалось myu; 19.03.2012 в 09:46.


Трамп Ўзбекистонга ўз партиясини ўйнашга ёрдам бермоқда - Anhor\nAnhor Все посты Трамп Ўзбекистонга ўз партиясини ўйнашга ёрдам бермоқда\nТрамп Ўзбекистонга ўз партиясини ўйнашга ёрдам бермоқда\n18 Sentabr 2019\nЎтган якшанба куни президент Дональд Трамп кутилмаганда ўз “Твиттери”да на Афғонистон президенти Ашраф Ғанини, на толибларнинг вакилларини Кэмп Дэвидда қабул қилмаслигини билдирди. «Толиблар билан музокаралар ўлди», – унинг бу гапи бутун жаҳон бўйлаб тарқалди. Янги воқелик яққол бўлиб қолди, ҳозирнинг ўзидаёқ кўплаб кучлар ундан ўз манфаатларида фойдаланмоқда. Юзага келган бу чалкашликда Ўзбекистон дипломатларининг ҳам жараённи эҳтимолий барқарорлаштиришда қатнашиш имконияти ошди.\nВашингтонда нима бўлганди\nТолиблар ташрифининг бекор қилиниш сабаби – икки нафар НАТО аскари, шу жумладан америкалик сержант Барретонинг ҳалок бўлишида. Ўша куни эрталаб ҳозиргина Довер яқинидаги авиабазада жойлашган армия бош моргидан қайтиб келган давлат котиби Майк Помпео бир ярим соат CBS студиясидан ABC га, ундан Fox News ва NBC га ўтиб-қайтиб юрди. У ҳамма ерда: таклифнома августда юборилган эди, бу йил 16 нафар америка аскари ҳалок бўлди, аммо охирги 10 кун ичида америкаликлар мингдан зиёд толибларни йўқ қилди, буларнинг ҳаммаси учун солиқ тўловчилар йилига $30 млрд сарфламоқда, деган гапларни айтди. Фақат NBC студиясидаги суҳбат бундан мустасно, бу ерда жаноб Помпео бошловчи журналистдан “Шерман” номини тилга олганида у кимни назарда тутганини – генерал Шерманними ёки давлат котибининг худди шу номли итиними?” деб сўраганида, омма бундан мамнун ҳолга тушди…\nТрампнинг Афғонистон бўйича махсус элчиси Залмай Халилзод бу вақтда Конгресс комиссиясига нега музокаралар барбод бўлганини тушунтиришга уринарди. Ўтган жума куни унинг “енгил қўли” билан жаноб Помпео бир неча кундан сўнг Дохада (Қатар), яна толибларнинг шартларида, қўшинларни олиб чиқиш ва тинчлик жараёнини бошлаш тўғрисида толиблар билан келишув имзоланишини билдирганди.\nДохада нима бўлганди\nБу орада сешанба куни Дохадаги толиблар қароргоҳининг пресс-атташеси Сухайл Шахин ўз сайтида толиблар “Келишув қатор мамлакатлар, шу жумладан Россия ва Ўзбекистон ташқи ишлар вазирлари иштирокида имзоланиши ва гувоҳлик қилиниши”ни хоҳлаётганини, шунингдек “айни дамда толиблар ҳеч бўлмаганда кейин нима қилиш кераклигини тушуниш учун америкалик вакиллар билан мулоқот қилаётганини” маълум қилди.\nБуни жаноб Трампнинг ўзидан бошқа ҳеч ким тушунолмаяпти. У ҳозирнинг ўзидаёқ қўшинлар чиқарилмаслигини ва ҳатто, аксинча, жанговар ғалаба мақсадларида уларнинг сони оширилишини билдирди ва иттифоқчиларни ўзидан ўрнак олишга чақирди. Бунга Эстония дарҳол ўз жавоб реакциясини билдирди, у афғон фронтига ўзининг 15 нафар энг яхши аскаридан иборат зарба берувчи армия гуруҳини ташлаш учун америка транспортини (ўзиники йўқ) сўради.\nМосквада нима бўлганди, эҳтимол Тошкентда ҳам\nЖаҳон ҳамжамияти бироз эсанкираб қолган бир пайтда, толиблар “дарҳол жавоб реакциясини билдириш” тактикасини ишга солди. БМТ толибларнинг ҳаракатланишига тақиқларни олиб ташлаганидан фойдаланиб, бир йил ичида Индонезиядан тортиб, Эронгача ўнлаб мамлакатларда бўлишди. Германия ҳисобидан бир тўда бўлиб самолётларда парвоз қилишди, Washington Post журналистлари уларга ҳатто “парвоз қилувчи толиблар” лақабини беришга ҳам улгурди. Мана ҳозир ҳам, дипломатлар янги вазиятни баҳолаётган бир пайтда, ушбу “табассум ва ваъдалар” тактикаси яна ишга тушди: ўтган жума куни Москвага Шер Муҳаммад Станикзай бошчилигидаги толиблар гуруҳи етиб келди. Москвадаги ҳамкасбларимизнинг сўзларига кўра (расмий изоҳ йўқ), учрашув чоғида толиблар “АҚШ ва толиблар ўртасидаги музокаралар тикланишига кўмак беришларини, улар Вашингтон билан мулоқотни давом эттиришга тайёрлигини тасдиқлашини” билдирган. Бунинг устига толиблар август ойида Ўзбекистонда улар учун ташкил қилинган дабдабали қабулни, яъни қучоқ очиб кўришишлар, мамлакат бўйлаб саёҳат ва бошқа дилхушликларни яхши эслашади. Шу боис худди шу мақсадда Тошкентга ташрифни ҳам канда қилишмади.\nҚобулда нима бўлганди\nМана бу ташаббус энди Қобулни хушёр торттирди. Таниқли афғон журналисти ва сиёсатшуноси Набижулла Ацакзай anhor.uz нашрига шундай дейди: “Мулла Абдулғани Барадарнинг Тошкентда тантанали кутиб олиниши афғон раҳбарияти томонидан оғриқли қабул қилинди. Қобулда ҳеч бўлмаса маслаҳатлашиш керак эди, деб ҳисоблашмоқда. Ашраф Ғанини четлаб ўтиб қабул қилинган ҳар қандай қарор Афғонистондаги вазиятни яхшиламайди. Шу боис Дональд Трамп ўзининг толиблар билан учрашувини бекор қилганида, биз буни тўғри йўналишдаги қадам деб ҳисобладик. Мана жаноб Ғанининг сўзлари: “Оллоҳга шукурлар бўлсинким, учрашув бўлмайди!” Афтидан америкаликлар, толибларнинг тинчлик жараёни тарафдори эмаслигини ниҳоят тушунган кўринади. Умуман олганда тинчлик толибларга керак ҳам эмас. Мамлакатимизда тинчлик бўлиши Покистоннинг ISI идорадан ташқари разведкасига ҳам керакмас, у урушдан имиж капиталини ишлаб олади. Нафақат имиж капиталини. Шу боис толибларни фаол қўллаб-қувватлайди. Музокараларнинг асл мақсади эса ягона Афғонистонни бир нечта ҳудудга бўлиб юборишдир. Федерал тизим – бу эскидан қолган “бўлиб, ҳокимлик қил” тамойилини билдиради. Афғонистон шароитларида бу фақат бир нарсани англатади – фуқаролик урушининг давом этишини. Бу Ўзбекистонга ва бошқа қўшниларимизга керакми?”\nШу фикрни давом эттираман. Афғонистон ҳукумати ўз мамлакатининг тақдири ҳал қилинадиган музокаралардан анчагина четга суриб қўйилган – бу дипломатияда мисли кўрилмаган ҳолат. Бунинг устига АҚШ ва толиблар ўртасида тузиладиган ҳар қандай битим шу ой охирига режалаштирилган президентлик сайловларини кечиктирарди. Энди номзодлар ўз дастурларида ва ҳаракатларида инобатга олиши керак бўлган янги воқелик юзага келганди. Агар сайловлар кечиктирилса, унда парламент билан келишув бўйича муваққат “миллий бирлик ҳукумати” шакллантирилади – унда президент ўз ҳокимиятини узил-кесил йўқотади. Қобулдаги ҳамкасбларимиз бу ҳолат жаноб Ғанини мамлакатни тарк этишга мажбур қилган бўларди, деб ишонч билан айтмоқда. Бу эса ҳаммаси тамом дегани. Демак, Америка президенти ўзининг афғон ҳамкасбини қутқариб қолган.\nҚобулда енгил нафас олишди. Ўтган шанба куни Афғонистон президентининг матбуот котиби Седиқ Седқий Қобулда матбуот анжуманини ташкил қилди. Унинг айтишича, “Толиблар билан тинчлик келишувининг тузилиши эмас, балки шу ой охирида миллий сайловларнинг ўтказилиши” ҳукумат учун устувор вазифа ҳисобланади.\nАфғонистон шимолида нима бўлганди\nТолиблар билан алоқалардан воз кечган америкаликлар, бирданига уларнинг ҳарбий куч сифатидаги обрўсини тушириб юборди. Бу йил ёзда толиблар Тожикистон билан чегарадаги ва Ўзбекистон билан чегара яқинидаги ҳудудларни бир неча бор тўлиқ назорат остига олганди. Энди ундай бўлмайди… Биринчи бош вазир генерал Абдулрашид Дўстум пайшанба куни, агар афғон ҳукумати ва АҚШ эътироз билдирмаса, мамлакат шимолидаги толиблар устидан ярим йил ичида ғалаба қозонишини билдирди: «Мен президентдан, Миллий хавфсизлик кенгашидан, АҚШ, НАТО ва халқаро дўстларимиздан режамни тинглашларини ва уни амалга оширишга халақит бермасликларини сўрадим. Бунинг учун на сизларнинг пиёда қўшинларингизга, на бошқа ресурсларга зарурат йўқ”. Жаноб Дўстумнинг сўзларига кўра “у ўзининг толибларни тор-мор қилиш бўйича жанговар режасини тақдим этган”. Асосийси, унинг аскарларига инсон ҳуқуқлари, Гаага конвенцияси бўйича ҳар хил инспекторлар халақит бермаса бўлгани.\nБуни қаранг, ўзининг битта “твит”и билан жаноб Трамп қанча жараёнларни ишга тушириб юборди…\nҚисқа хулоса: эҳтимол, жаноб Ғани кимгадир ёқмас, лекин у кўп миллатли халқ бирлигининг рамзидир. Афтидан, Тошкентда бу нуқтаи назарни ҳамма ҳам қўллаб-қувватламаётган кўринади…\nПрезидент: хокимлар ва уларнинг қурилиш бўйича ўринбосарлари уй-жой қурилиши учун пудратчи танлашда 2-3 та ташкилот билан чекланмоқда\nПрезидент Шавкат Мирзиёев раислигида аҳолини уй-жой билан таъминлаш дастури ижросини самарали ташкил этиш, ипотека кредитлашни кенгайтириш ва қурилиш материаллари саноатини...\nЎзбекистон Евросиё тараққиёт банкига аъзо бўлишга ариза тақдим этди – банк раиси\nЎзбекистон Евросиё тараққиёт банкига аъзо бўлишга ариза тақдим этди. Бу ҳақда Евросиё конгрессида ЕОТБ раиси Николай Подгузов эълон қилди, деб...\n02 Dekabr 2021 17:45\n02 Dekabr 2021 16:32\n02 Dekabr 2021 15:08\n02 Dekabr 2021 14:14\n02 Dekabr 2021 12:51\nҚашқадарё вилоятида аҳоли норозилик акциясини ўтказди\nМиллий банкдан шок терапияси


“ДУНЁ ИЧРА ТОПГАН ДУНЁМСАН, ХАЛҚИМ!” - UzTV New York, Inc.\n02/28/2017 | Filed under: SOCIETY,UZ TV NEWS | Posted by: admin\n“…Йиллар ўтаверади, Ер юзидаги ҳаёт бундан ҳам гўзаллашаверади, унда бугунгидан ҳам яхшироқ инсонлар – руҳи бой одамлар яшайди. Агар ўша кишилар ҳам менинг бирор сатримни эсга олсалар, ўша сатр улар учун керакли бўлса, қалбининг бўш бир нуқтасини тўлдирса… Қаламимга шу умид куч беради. Зотан, шу илинжсиз ёзишнинг кераги йўқ! Шоир фақат бугуни учун шоир бўлса, бўлмагани яхши!”\n1 март тонги нафосатга тўлиқ баҳорий кунларга йўл очибгина қолмай, ўзининг дилбар куйчиси номини ҳам шарафлаб уйғонади. Шоира Зулфияхонимнинг пок ёди, ҳаётбахш мисралари она халқимизнинг юрак-юрагига салқин саболардай ёқимли, кўклам чечакларидай ҳарир туйғулар ила ташриф этди.\nБутун дунё Ўзбекистон Халқ шоири Зулфия тимсолида замонавий ўзбек шеъриятининг ёрқин саҳифаларини кўради. У Осиё, Африка минбарларидан туриб, ўзбек аёлининг қалами ва иқтидори қудратини кўрсата олди. Қай манзилда бўлмасин “Ўзбекнинг Зулфиясиман!” дея Ватани ва халқи номини баланд рутбаларда тутган шоиранинг сиймоси бугун ана шу халқнинг эъзозида, эҳтиромида.\nЗулфия ўз замонасида дунё эътироф этган сўз санъаткорлари Чингиз Айтматов, Расул Ҳамзатов, Пабло Неруда, Николай Тихонов, Кайсин Кулиев, Нозим Ҳикмат каби улуғларнинг ижодий мажлисларида улуғланди ва ўз сўзини айта олди. Етук замондошларининг, шунингдек, Пушкин, Лермонтов, Некрасов, Украинка, Амрита Притам, Мустай Карим сингари хориж ва қардош халқлар адабиёти намоёндаларининг сара асарларини маҳорат билан ўзбек тилига ўгирди. Унинг шеърлари ҳам ўнлаб дунё тилларида жаранглади. Жавоҳарлаъл Неру номидаги ҳамда “Нилуфар” халқаро мукофотларига муносиб кўрилди. Миллий адабиётимизнинг бўй-бастини баланд чўққиларга олиб чиққан ўзбек шоираси ҳамиша элнинг, давлатимизнинг ардоғида бўлди ва ўзи ҳам она халқига “Дунё ичра топган дунёмсан, халқим!” дея меҳр ва ихлос қўйди, тупроғига топинди.\nЎзбекистон Республикаси Президентининг 2007 йил 13 сентябрдаги қарорига мувофиқ, пойтахтимизда Ўзбекистон халқ шоири Зулфия ҳайкали қад ростлади. Шоиранинг теран нигоҳи қадалган, ўзига хос файз ва тароват кашф этиб, нурланиб турган маскан айни дам Зулфияхонимни соғинганлар, унинг сиймосига чуқур ҳурматда бўлган, самимий яхши кўрган дўст-ёрлар, ижодкорлар, устознинг издош қизлари ва мухлисларининг муқаддас зиёратгоҳига айланган. Ҳар йили баҳорнинг илк куни шоира ҳайкали пойига қўйилган гулдасталар ана шу соғинч, меҳр ва ардоғнинг рамзидир.\nМамлакатимизда “Ўзбекистон халқ шоири Зулфия таваллудининг 100 йиллигини нишонлаш тўғрисида”ги Қарорнинг эълон қилиниши ўзбек халқининг ардоқли фарзанди хотирасига, унинг ўлмас ижоди ва ҳаётий фаолиятига кўрсатилган эътибор ва эъзоз намунаси сифатида қабул қилинди. Шоиранинг қутлуғ тўйи муносабати билан унинг қатор шеърий тўплам ва достонлари, “Сайланма”си қайта нашр этилди, ўнлаб очерк ва эсселар ёзилди. Зулфияхонимнинг қутлуғ ёшига бағишланган адабий-бадиий кечалар, қайноқ тус олган ижодий жараёнлар, эҳтиром тадбирлари 2015 йилни адабиётимиз тарихида эзгу йил сифатида муҳрлади. Шу йили www.zulfiyaxonim.uz веб-сайти яратилиб, шоиранинг барча ижодий мулки, 100 дан ортиқ суратлари, видео-аудио материаллар, шунингдек, замондошларининг хотиралари, шогирдларининг дил сўзларини ўзида жам этган мазкур электрон хазина фойдаланишга топширилди.\nДарёга интилган ирмоқлар бир кун дарё бўлажак, дейдилар. Бунда бағрига ёш ирмоқларни талпинтирган, уларнинг ҳавас ва муҳаббатини уйғотган азим дарёларга тасаннолар айтгинг келади. Зулфияхоним ана шундай буюк дарё эдики, бугун унинг ижод сарчашмаларидан сув ичаётган, том маънода унга интилаётган минглаб ирмоқларнинг-да ўз йўли, ўз тўлқини бор.\nБу назм боғига киролмас хазон,\nБизни маҳв этолмас завол лашкари.\nМен кетсам мунғаймас умрим ҳеч қачон,\nБу боғлар бир боғлар бўлади.\nШоира умрининг сўнгги йилларида ёзилган ушбу мисралар истиқлол шарофати, адабиётга, ёшларга кўрсатилаётган чексиз эътиборнинг самараси ўлароқ, ҳаётий ҳақиқатга айланди. 1999 йилда мамлакатимизда Зулфия номидаги Давлат мукофоти таъсис этилди. Шу кунга қадар республикамизнинг фан, маданият, санъат, адабиёт ва таълим йўналишида ўз иқтидорини намоён этаётган, фаол қизларнинг 240 нафари ушбу нуфузли мукофотга муносиб деб топилди. Фарғонанинг 17 нафар истеъдодли қизлари кўксида ҳам шоира сиймоси акс этган қутлуғ нишон порлаб турибди. Мукофот Зулфияхоним орзу қилган “бир боғлар”нинг камолга етишида, ўз ижоди ва жўшқин фаолияти билан олға интилаётган издошлар ҳаётида йўлчи юлдуз бўлиб хизмат қилаётир.\n“Шоиранинг ёзганлари бамисли эзгуликка тўла ёруғ оламнинг қўшиғи. Унинг ғурури, сурури, бутун изтироби, осуда ҳаёллари, долғали туйғулари балқиб ётган бетакрор ижодиёти халқимиз меҳнати, ҳаёти ва келажагининг ажралмас бир парчаси, бедорлиги, беоромлиги, илҳоми, ҳижрони, ўчмас муҳаббати эса – ўз халқининг юрак забтига, томир уришига ҳамоҳангдир.” Ўзбекистон халқ шоири Ойдин Ҳожиеванинг устоз ҳақидаги эзгу эътирофлари бугунги авлодни Зулфияхонимдан ибрат олишга ундайди.\nДунё тамаддунида ўзбек адабиёти тоабад тириклик, юксаклик касб этар экан, шоира Зулфияхонимнинг сўзи ҳам, буюк ёди ҳам яшайверади. Унинг ҳаётга ошиқ ва ҳамиша уйғоқ юраги Она Ўзбекистон кўксида уриб туражак.


НАРКОМАН… (Реал воқеаларга асосланган) (Асаби бўшлар ўқимасин) - 25 Февраля 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Февраль » 25 » НАРКОМАН… (Реал воқеаларга асосланган) (Асаби бўшлар ўқимасин)\nНАРКОМАН… (Реал воқеаларга асосланган) (Асаби бўшлар ўқимасин)\nМаринага уйланган куним сира кўз олдимдан кетмайди. Малласоч, нимтатир бўёғи чиройли лабларига ярашиб тушган қаллиғимни кўрган маҳалладошлар росткамига бақа бўлиб қолишган.\n«Қаранглар, бўшанггина йигит эди анави Мурод! Армияга бориб одам бўп кепти. Шундай кетворган ажнабий қизнинг бошини айлантириб уйига олиб келибди-я!», дегувчиларнинг саноғи йўқ эди. Тўғри-да, яқин атрофда яшайдиган бирор йигит ўшанда ажнабий, бунинг устига жуда гўзал, кўҳлик, ҳайратланарлиси, психологликка ўқиган қиз билан қўлтиқлашиб юрмаган. Умуман айтганда, мен Маринани олис юртдаги қизлар орасидан саралаб-саралаб, синаб-синаб танлагандим. У ҳар қандай мақтовга лойиқ. Ширин сўз, бир гапириб ўн кулар, тик боқса, ҳар қандай юракни жиз эттира олувчи оҳанграбоси бор қиз эди.\nАфсуски, бахтли лаҳзаларим узоққа чўзилмади. Кунларнинг бирида даъфатан, сираям кутилмаганда мазам қочди-ю ётиб қолдим. Негадир жоним ёмон оғрирди. Ҳар дард забтига олганда ёруғ дунё кўзимга кўринмас, ўзим билан ўзим овора бўлардим.\nВрачлар ҳам бараварига менинг ҳаётим учун курашишарди. Қандайдир аччиқ-ширин дориларни оғзимга тиқишар, бошни айлантириб, кейин бутун вужудни сархуш этувчи уколллар қилишарди. Укол дастлаб ёқимсиз кечарди. Аммо сал ўтгач, танамга илиқлик югуриб, оғриқлар қаергадир ғойиб бўлар, гўё ҳеч қачон хасталанмагандек бирдан кайфиятим кўтарилиб, кўзларим мошдек очиларди. Шундай лаҳзаларнинг бирида тепамда Маринам йиғламсираб турганини кўрдим. Бу гал умуман бўянмабди, яйловдаги лолақизғалдоқ каби сўлғин, нуқул титрарди.\n— Сени шунчалик қийнаб қўйдимми? — сўрадим ундан ва кўз ёшлари ҳўл қилиб юборган юзларидан силашга уриндим. Афсуски, қўлларим қимир этмас, гўёки жонсиз буюмга айланиб қолганди.\n— Менинг… Қўлларим қимирламаяпти, — дедим танамдаги титроқлар юз чандон ортиб. Шу баҳонамда ваҳима аралаш оёқларимни қимирлатиш ҳаракатига тушдим. Бахтга қарши иккала оёғим ҳам ҳеч нарсани ҳис этмас, шалвираган кўйи икки ёнга узала тушиб қолганди. — Оёқларим ҳам…\n— Ваҳимага тушманг, — мени тинчлантира кетди Марина йиғлашдан тўхтаб. — Буларнинг ҳаммаси… Вақтинчалик, тушуняпсизми? Ҳали сал вақт ўтсин, қўлингизам, оёқларингизам ишлаб кетади. Дориларнинг… Таъсири бўлса керак-да!..\n— Ахир… Боягина ишлаётганди-ку! — азбаройи аламим келганидан худди ёш боладек йиғламсираб Маринага бўзрайдим. — Ҳа, ишлаётганди. Мана шу қўлларим билан чой ичдим. Оёқларимни…\n— Жим, жим, асабийлашманг! — лабларимга кафтини босди Марина. — Сизга ҳозир асабийлашиш умуман мумкин эмас. Мен дўхтирлар билан маслаҳатлашаман. Кучли дорилар ёзиб беришса, албатта тузалиб кетасиз. Тузалмайдиган касалнинг ўзи йўқ, азизим!..\nТинчландим. Мени Маринанинг майин овози, эркалашли ширин сўзлари эритди. Бирпасга бўлса-да, хасталикни унутдим, хотиржам тортдим. Чунки ишонардим, билардим, Марина мени ҳеч қачон аросат ботқоғида ёлғиз қолдирмайди, албатта қутқаради.\nБир неча кундан сўнг оғир хасталикка учраганимни англадим. Буни кучли таъсир этувчи дорилар ичишим, уколлар қуршовида қолганимдан ҳам билиб олиш қийин эмасди. Энди худо шифо бермаса, бир умр тўшакка михланиб қолишимни ўйлаганим сайин даҳшатга тушадиган, келгуси тақдирим ҳақида бош қотирадиган бўлдим. Марина-чи? Энди у нима қилади? Бир умр менинг тепамда парвона бўладими? Меҳр, муҳаббат, эҳтирослар-чи? Буларсиз ҳаёт қуриб бўлмайди, ахир!..\nҲафталар, ойлар ўтаверди. Мен дориларнинг ёқимсиз ҳидидан, яқиним, меҳрибоним Маринани атиги бир неча дақиқа кўриш-у, яна мунгли нигоҳларим билан кузатиб қолишдан безгандим. Устига устак мен ётган палатага янги беморни олиб киришар, атрофни бақир-чақир, оҳ-воҳ тутарди.\n— Сен энди ўз ҳаётингни қуравер, — дедим кунларнинг бирида Маринага. — Кўриб турибсан, ўзгариш йўқ, мен умримнинг охиригача ногирон бўлиб қоламан. Касал эрни бошингга урасанми? Ҳали ёшсан, фарзандли бўлишинг керак. Мен, барибир узоққа бормайман, ўлиб қоламан…\n— Унақа гапларни гапирманг, — гапни кесди Марина. — Ҳамма касал ўлаверса, дунёда одам қолармиди?!. Қайтиб у совуқ гапни оғзингизга олманг. Эрта-индин уйга жавоб беришаркан. Ўзим парвариш қиламан сизни. Шаҳарда қийналган биз эмас. Кўпчилик шунақа яшайди. Мен ишимни бошлайман, газетага эълон берарман, ёки таниш-билишлар орқали мижоз топарман. Бир кунимизни кўрармиз…\nБу гапни эшитиш мен учун жуда оғир эди. Ахир… Хотиннинг қўлига қараш, уни ишлатиб қўйиб, томоша қилиш…\nТўғри, Марина кучли психолог, буни биламан. Лекин рўзғорни эркак киши гарданига олиши керак-ку! Одамлар нима дейди?..\nКасалхонани ногиронлар аравачасида тарк этарканман, аниқ тушуниб етдим. Демак, менинг касалим тузалмайдиганлар хилидан. Шунинг учун ҳам мени ҳали тузалмасимдан ҳайдаб солишди. Ҳойнаҳой, Маринага «Тайёргарчиликларингни кўриб қўяверинглар! Муроднинг ўзига индаманглар», дея уқтиришгандир…\nАжалга рўбарў бўлиш, у томон ўз оёқларинг билан юриб бориш, сени исканжасига олажак ўша ўлимнинг кўзларига тик боқиш нақадар даҳшатлилигини шу лаҳзаларда чуқурроқ ҳис этардим. Марина йўл-йўлакай боғларни, бир-биридан ҳашамдор уй, машиналарни кўрсатиб жилмаяр, аммо мен ўзимда эмасдим. Ўз ўйларим, қайғуларим, нафрат-у, даҳшатли тасаввурларим домига чўкиб бўлгандим. Ёруғ дунёга боқиб тўймасдим. Бу жаннат мен учун омонатга айланиб бўлганига амин бўлганим сайин юрагим баттар ғаш тортар, нафасим бўғила бошларди.\n«Йигит бўлиб чимилдиқ мазасиниям ўзим хоҳлаганча тота билмадим, — ўйлардим лабларим титраб. — Бировнинг фарзандини ўзга юртларга олиб келдим-у, энди ёлғиз ташлаб у дунёга равона бўлиш арафасида турибман-а! Энди Марина нима қилади? Юртига қайтиб кетадими? Мендан буткул кечиб-а? Ахир, қабрим-чи? Руҳим азобланишини ўйламайдими? Наҳотки, ватанига бориб бошқасини топиб олса? Унда мен нима қиламан? Руҳлар ҳаммасини кўриб-билиб туриши ҳақиқат бўлса, қандай тоқат қиламан? Суюклигимнинг ўзга эркак бағрида тўлғонишинига жим қараб тура оламанми? Дунё алдамчи дейишгани рост экан-да! Кўзингни шамғалат қилишаркан-у, алдаб қўяверишаркан. Аёллар-чи? Шунақа экан-да! Эри ўлса бас, бошқасига тиржайиб кўз сузишавераркан. Қуриб кетсин!..»\nШу тобда қанчалар меҳр кўрсатаётгани, мен учун вужуд-вужудини бериб муҳаббатини исботлаётгани, куйиб-пишиб сўзлаётганига қарамай, Маринадан пича кўнглим совиди. Уни бошқа эркакнинг қўйнида тасаввур этиб, этим увишди.\nОрадан ойлар ўтди. Чалкаш ўйлар исканжасида ўтирганимда, икки қўлида катта сумка билан Марина кириб келди. Шу тобда унга кулиб боқадиган, кўнглига ёқувчи сўзлардан сўзлайдиган аҳволда эмасдим. Бир тарафдан аламларим бағримни эзар, иккинчи тарафдан эса танамда қайтадан эски оғриқлар пайдо бўлиб, жоним ҳалқумимга келаёзганди.\n— Сизга нима бўлди? — сўради Марина қўлидагиларни бир четга қўйиб, тепамга яқинлашаркан. — Тағин оғрияптими? Дориларингизни ичдингизми?\n— Дори кор қилармиди шолга? — тўнғиллаб асабий лаб тишлаганча юзимни терс бурдим. — Мени баннисага обор, укол қилишсин! Жоним оғрим кетяпти!\n— Вой, баннисадан яқинда чиқдингиз-ку! Ҳозир ўзим тинчлантирувчи укол қип қўяман!\n— У уколинг таъсир қилмайди! — бақирдим жон аччиғида. — Мени баннисага обор, ўшалар жонимни тинчитади, фақат ўшалар!\n— Уф-ф, бирам қайсарсиз-эй! — норозиланди Марина. — Ўша уколларга ўргатиб қўйибсиз ўзингизни! Пича чалғисангиз бўларди, Мурод ака! Ўтиб кетади!\n— Ўтмайди-и! — ногиронланган қўл-оёқларим баттар ғижимланиб, қичқирдим ўтирган еримда. — Фақат баннисада ўтади, баннисада!..\nМарина ортиқ қаршилик қилиб ўтирмади. Тезда «Тез ёрдам» чақирди. Мени яна машинага ўтқазиб, касалхонага олиб кетишди…\nҲа, «бошидан ўтган табиб», деб беҳуда айтишмаган. Қайсар жоним ўша уколларга ўрганиб қолганини аниқ сезгандим. Уларсиз руҳим, танам ўзимга бўйсунмаслиги касалхонада яна бир карра аён бўлди. Укол қилганлари ҳамоно зум ўтмай, тинчландим. Кўзларим мошдек очилиб, дунёга ўзга назар билан боқа бошладим. Сўқир тасаввурларим уйғониб, фикрлашга ўзимда куч топдим.\n«Энди нима қилсам экан? — ўзимни ўзим саволга тутдим беихтиёр. — Анави қўшни каравотдаги йигитнинг аҳволи меникиданам баттарга ўхшайди. Умуман гапира олмаскан бечора. Айтмоқчи бўлган гапини яқинларига қоғозга ёзиб бераркан. Шундай бешафқат экан-да дунё! Мен-чи? Хайрият, тилим ишлаб турибди. Гапимни гапира оляпман. Аммо… Энди нима бўлади? Мени бир умр касалхонада олиб ётишмайди-ку! Танам тағин укол талаб қилса, нима қиламан? Кимга ёлвораман? Бир кун келади-ю, врачларнинг ҳам жонига тегаман. Қувиб солишади очиқчасига. Унда-чи? Кимдан сўрайман? Нима деб тушунтираман аҳволимни? Марина барибир қайсарлик қилиб туриб олса керак. Эҳ, қандай кунларга қолдим-а!..»\nШундай бўлди ҳам. Уч кун деганда касалхонадан чиқарадиган бўлишди. Гарчи бу маскандан сира кетишни хоҳламаётган бўлсам-да, тартиб-қоидаларга бўйсунишим шарт эди. Чиқиб кетаётиб, қўшни каравотдаги оқ-сариқдан келган, чўпдек озиб кетган хонадошимга таскин берган бўлдим.\n— Оғайни, сиқилаверма, ҳали албатта гапирасан, кўрмагандай бўлиб кетасан!..\nЯна уйга келдим. Бу гал ҳам манзара ўзгармади. Даҳшатли хаёллар миямни кемираверди, тушкунлик ботқоғида азобланавердим. Марина эса ҳар қачонгидек бир гапириб ўн кулар, кун бўйи қаерларгадир кетиб, шом маҳали сумка тўла егуликлар билан уйга кириб келарди…\nМен аранг икки кун чидадим. Учинчи кун тушга яқин жон оғриғи, ўзим суйиб, ўрганиб қолган уколлар соғинчи вужудимни чирмаб олди. Кўзларимга дунё қоронғи кўриниб, типирчилай бошладим. Шу лаҳзаларда юролмаслигим, қимирлай билмаслигим панд берарди. Қани, ўрнимдан қўзғала, тик оёқда тура олсам-у, иккинчи уйимдек бўлиб қолган касалхонага чопиб бориб, врачларга тушунтирсам! Тушунтирганимда нима қилишади? Ахир, ўтган кунигина жавоб беришди. «Энди оғриманг, қайсарлик қилманг, яхши нарсалар ҳақида ўйланг», деб тайинлашди! Қувиб солишмайдими?..\nХудойим, нега мени қийнайверасан? Дорига ўрганган бўлсам, нима қилай? Ғойибдан етказсанг, жонимга ором берсанг бўлмайдими? Менам бир бандангман-ку!..\nБир маҳал яқин дўстларимдан бири Сойиб эсимга тушиб қолди. Ўтган куни касалхонадан чиққанимда хабар олганди. «Нима керак бўлса тортинмай айтавер, ўртоқ, ест қиламиз», деганди. Ўшандан илтимос қилсам-чи? Эҳ, керак пайтида уям келмайди. Қанийди манави савил аравани ўзим мустақил юрғаза олсам! Кўчага чиқардим, Сойибни қидириб топардим, илтимос қилардим, ялинардим, ёлворардим. Бандаси шунчалик ҳам ожиз бўладими?!. Тилимдан бошқа ерим сайрай олмайди. Миқ этмайди. На қўл, на оёқ қимирлайди. Нима қиламан энди? Томирларим тортишиб, нафасим қайтиб кетяпти-ку! Кимдан нажот сўрайман? Кимга дардимни айтаман?..\n«Ёлғизга худо ёр», дейишганлари шу-да! Қаердадир сўфи аср намозига азон айтган маҳал Сойибнинг ўзи кириб келди. Унинг одатини билардим. Ҳуда-беҳуда тиржаяверади. Гапирсанг, худди эшитмаётган каби осмонга қараб олади. Лекин бу гал жиддий эди. Қовоқларини уйган кўйи мен билан сўзсиз сўрашди. Бир муддат менга бошдан-оёқ тикилиб қолди.\n— Тағин нима бўлди? — сўради у лаб тишлаб. — Яна оғриб қолдингми?\n— Ўртоқ, менга ёрдам бер, — дедим баттар титраб, қисиниб, бошимни сарак-сарак қилиб. — Ёмон бўляпман. Мени… Баннисага обор!\n— Қанақа банниса? Жиннимисан? Куни кеча келдинг-ку ўша ердан! Дори-пори ичдингми ўзи? Ё қорнинг очми? Шунга титраяпсанми?\n— Гўё билмайдигандай сўрайсан-а! — дедим гавдамни орқага ташлаб. — Укол керак менга, тушуняпсанми, укол!?.\n— Ўша оғуни унут, — деди Сойиб норози бош чайқаб. — Чалғишга ҳаракат қил! Ўзингни қўлга ол! Бу яхшиликка олиб бормайди. Кап-катта одамсан-у, шуниям билмайсан-а!\n— Обормайсанми? — сўрадим унга илтижоли боқиб. — Душманмисан менга? Гапир!\n— Душманмасман, аммо баннисага чопаверишинг яхшимас. Дўхтирлар тайинлади-ку! Қулоқ солсанг бўлмайдими ўшаларнинг маслаҳатига? Бир нарсани билмаса гапирмайди дўхтирлар!..\n— Ҳозир мени дўхтирларинг қизиқтирмайди! Жоним оғриб кетяпти, ахир! Ўлиб қоламан укол олмасам!\n— Сал сабрли бўлгин-да, энди! Айтгандай… Марина қани? Бирор ёққа кетдими?..\nДард, икки дунё оралиғида азоб чекяпман-у, Сойибнинг сўнгги саволидан сўнг миямни қайтадан шайтоний хаёллар кемириб ўтди…\nҲа, эсимда, мана шу Сойиб Маринани кўрди дегунча оғзининг таноби қочиб тиржаяверади. Кўнгли борми дейман? Яқин дўстининг хотинига кўз тикканми? Шу-я? Мени ҳурматламайдими? Ё пулдорлар шунақа ҳаёсиз бўлишадими? Нега? Марина менинг жуфтим эканини яхши била туриб ҳам кўз тикаверадими?..\nАфсуски, айни паллада рашкдан кўра дард, оғриқ, титроқ, хумор деганлари зўр келарди. Бир томчи дорининг қудрати шу қадар кучли эдики, ғурур, туйғуларим ўзимга бўйсунмаган ҳолда хаёлимда жонланган бўлмағур, ифлос, жирканч фикрни рўпарамдаги Сойибга айтишга аҳд қилдим. Чунки мен қаёқдаги туйғулардан кўра бирпас бўлса-да, тинчланишни, сархушлик лаззатини устун кўра бошлагандим. Бир кунмас бир кун ўлиб кетишимга, Марина барибир бошқасини топиб олишига, мени буткул унутишига, муҳаббатимга қўл силташига қаттиқ ишонардим. Ишонганим сайин ундан совиб, безиб борардим. «Ётиб қолгунча отиб қол», деганларидек, мен ҳам пайтдан фойдаланишни, ёлғиз жонимга қандай бўлмасин сокинлик ато этишни хоҳлардим.\n— Агар ўша доридан бир қутисини опкелиб берсанг…\n— Қаердан оламан? — сўзимни кесди Сойиб. — Ўйлаб гапиряпсанми? Унақа дориларни дорихонада сотишмайди. Биласан-ку ўзинг!\n— Қора бозордан оласан, — мақсадга ўтишга шошилмай жавоб қилдим мен. — Пулинг бор-ку, хумпар! Яқин дўстингни дарддан қутултирсанг, камайиб қоласанми?\n— Ҳозир… Бозорда савдонинг мазаси йўқ, — деди Сойиб қўл силтаб. — Қўйгин, мени қийнамагин! Хоҳласанг, мошинамда ўзинг айтган баннисага обориб қўяман. Майлими? Обориб қўяйми?\n— Баннисадагилар кўнишмайди-и! Нега тушунмайсан? Мен айтган уколни қилишмайди! Илтимо-ос, ёрдам бер! Башарти ёрдам берсанг… Ишон, Маринани ўзим сенга қўшиб бераман. Оғриғимни о-ол, жўра-а-а!!!\nБилмадим, бу гапларни қандай тилимга кўчирдим, ўйладимми-йўқми… Буниси қоронғи… Умуман, бу нарсаларнинг шу тобда мен учун сира аҳамияти йўқ эди. Хоҳлаган уколимни олсам, жоним ором топса, бошим сархушликдан гир-гир айланса, бир неча соат жаннатий лаҳзалар оғушида бўлсам бас эди.\n— Н-нима? — сўради тутилиб Сойиб. — Нима дединг? Мурод, ўртоқ, негадир яхши эшитмадим. Қайтарвор!\n— Тушунди-инг! — дедим бурала-бурала тўлғониб. — Яхшигина тушунасан! Ахир… Маринани сенам ёқтирардинг. Беркитиб нима қилдик? Дорини опкел-у, ўша… Қанжиқни қўйнингга сол!..\n— Ш-шунақами? — деди Сойиб совуқ тиржайиш қилиб. — Д-демак… Маринани? Гап йўқ… Ҳ-ҳозир… Сен ўтира тургин!..\nЯрим соат ичида орзум ушалди. Қаердан топди, билмайман, Сойиб қайтиб келиб қўлимга бир қути дорини тутқазди-ю, худди ўтган галгидек совуқ тиржайганча чиқиб кетди. Чиқиб кетаётиб, «Ўртоқ, доринг жуда қимматакан, майли, Марина учун пулни аяш йўқ», дейишни-да, унутмади.\nМабодо бошқа бир одам, ўзга бир ҳолатдаги банда бўлса, шу гапларни гапирмаган, Сойибни сўнгги сўзлари учун чавақлаб ташлаган бўларди. Мен бўлсам, барчасига кўз юмдим. Оғриқ, титрашлардан иложи борича тезроқ халос бўлиш илинжида ёнавердим. Тезроқ ва янада тезроқ билагимга игна санчишларини истадим…\nХайрият, қўшни ҳамшира аёл уйида экан. Сойиб уни ҳам чақириб ўтганми, бир неча дақиқадан сўнг кириб билагимга укол қилди. Кўз очиб юмгунча бошим сархушланди, ёруғ дунё кўзларимга янада кенгроқ, файзлироқ, қизиқарлироқ кўрина бошлади…\nОрадан бир соатга яқин вақт ўтди. Дори таъсири ҳийла нари кетди. Оғриқлар пасанда бўлди. Энди титрамас, деразадан жимгина ташқарига боқардим…\nДафъатан Сойибга айтган сўзларим, ялинганларим эсимга тушди. Сал қурса, нафасим бўғилаёзди. Афсус, надомат, алам, нафрат ҳисси вужудимни чулғади. Ўзимни кечира олмас даражада иягим ёрдамида елкаларимни тирнаган бўлдим. Нима қилай? Шундан бошқасига ярамасдим. Оёқ-қўлларим қилт этмасди.\n— Аблаҳ! — бақирдим бор овозда тутоқиб. — Мени сотдими? Индамай бошқанинг қўйнига кирдими? Менга бир оғиз айтмадими? Сўрамадими? Аҳмоқлигим учун ҳаммаёғимни юлиб, тирмалаб ташласа, сочини тутамлаб аюҳаннос солса бўлмасмиди? Демак… Севгиси ёлғон, омонат экан-да! Ҳа-а, билгандим, сезгандим! Аёллар шунақа ярамас бўлишади. Баҳона топилдими, тамом, бошқа эркакни кўнгиллари тусаб қолади! Ифло-ос!!! Сойи-иб!!! Ҳали сени яқин дўст деб юрганмидим, қизиталоқ? Ғирт ифлос экансан-ку! Нимага мени қайириб ташламадинг? Жон деб турганмидинг-а? Ўлиб турганмидинг?..\nАна шунда кўз ўнгимда янада даҳшатлироқ манзара намоён бўлди. Ичкарига Сойиб ва ўзим яқиндагина жондан ортиқ севган Марина олдинма-кетин кириб келишди. Уларни кўрдим-у… Уколнинг қолган-қутган таъсири қаергадир ғойиб бўлди. Шол қўл-оёқларимни қимирлатишга, ўрнимдан туришга тутиндим. Қани қўлимдан келса!.. Бошимни сарак-сарак қилишдан нарига ўта олмадим.\n— Йўқолларинг! — бақирдим ўтирган еримда тишларим ғижирлаб. — Мени ўлдиришга келдиларингми? Ўйнашсанг, менинг кўзимдан нарида ўйнашмайсанми? Ифлосла-ар!.. Йўқоллари-инг!..\nҒазаб ўтида куяётган бўлсам-да, Маринанинг юм-юм йиғлаётганини кўриб турардим. Сойибнинг қисқа муддат қур-қур йўталиб олганини эшитардим.\n— Сенинг битта касалинг иккита бўпти, жўра, — дея мен томон бир қадам ташлади Сойиб. — Оёқ-қўлинг ишламай қолгани етмай, томингам кетиб бўпти! Нима деётганингни, менга нималар деб валдираганингни биласанми? Йўқ, мен ҳали ақлдан озмадим, Мурод. Дориларни шундай дўстимга азбаройи ачинганимдан опкелиб бергандим. Майли, бу гуноҳ иш бўлсаям, буралиб-буралиб ўтиришингга тек қараб тура олмагандим. Аммо… Маринангни қўйнимга солишинг… Вей, соғ бўлганингда, ўша гапинг учун мана шу қўлларим билан сени тилкалаб ташлардим. Марина дўстимнинг хотини, жуфти ҳалоли. У менга сингилдай бўп қолган. Қайси виждон билан уни қўйнимга соламан-а? Мурод, томинг кетган бўлса, яна ёрдам беришим мумкин. Хоҳласанг, жиннихонадан алоҳида палатаям гаплашиб бераман. Фақат… Унақа ифлос гапларни қайтиб гапирмагин! Маринанг ҳалол аёл! У фақат сени, сен виждонсизни севади. Нима қилсин? Севгининг кўзи шунақа кўр бўларкан!..\nДўстимнинг аччиқ ҳақиқати кўксимни тешиб ўтаёзди. Маринанинг кўз ёшлари, Ўксиниб-ўксиниб йиғлашларига энди-энди тушуна бошладим. Қалбимнинг аллақаери орзиқиб, вужудимни афсус ва надомат ҳисси қоплади. Нималар деб қўйганимни, кимларга айланиб қолганимни англаб етгандек бўлдим…\nОллоҳ бандасига эртами-кечми ҳушёрлик, виждон, инсоф ато этиши муқаррарлигига энди-энди амин бўлдим.\nАввалги муҳаббатим, Маринага бўлган ишончим қайта кўз очиб, мени сергак торттирди.\nБеихтиёр худди ёш гўдак каби қаршимдагиларга жавдирай-жавдирай, тикилиб қарадим. Бироқ қандайдир куч мени бош эгишга, кўзларимни ерга қадашга мажбур этди. Кутилмаганда ўпкам тўлиб келди. Ногоҳоний ҳайқириқ бўғзимга қадалди. Жалллод қаршисидаги ўлимга маҳкум маҳбус каби сўнггги сўзимни аранг тилимга кўчирдим:\n— Кечиринглар! Мен аблаҳлик қилдим! Ёлвораман…\nМени наркологга олиб борингла-ар!!!\n(ҳикоя кўплаб мухлислар талабига кўра қайта чоп этилмоқда)


Тибетдаги самарқандликлар ёки “Ўзбекистоннинг 114 Қуръони” ҳақида Ефим Резван билан суҳбат - UzAnalytics\nТибетдаги самарқандликлар ёки “Ўзбекистоннинг 114 Қуръони” ҳақида Ефим Резван билан суҳбат\nСуратда: Ефим Резван\n– Мен ҳозир ёш шогирдим, тарих фанлари номзоди Анна Кудрявцева билан биргаликда “Ўзбекистоннинг 114 Қуръони” номли китоб устида иш олиб боряпман. Бу ғояни Ўзбекистоннинг маданий мероси лойиҳаси раҳбари, яқин дўстимиз Фирдавс Абдухолиқов билан ишлаб чиққанмиз. Санкт-Петербургдаги суҳбатларимиздан бирида мен унга Қуръоннинг турли қўлёзмалари ҳақида чоп этилган китобларимни кўрсатдим. У шунда Ўзбекистондаги Қуръонлар ҳақида китоб ёзиш таклифини илгари сурди. Қуръондаги 114 та сурадан келиб чиққан ҳолда юқоридаги номни танладик. Ҳар бир сура ҳақида гап кетганда алоҳида бир Қуръон қўлёзма нусхаси, унинг тарихи, ҳозиргача босиб ўтган йўли, хаттотлари ҳақида ҳикоя қилинади. Натижада Ўзбекистон билан боғлиқ Қуръоннинг 114 та ноёб нусхаси ҳақидаги ҳикоялар орқали мамлакат тарихи, маданияти намоён бўлади. Иш кўлами жуда катта, ўта мураккаб. Мана кўрдингиз, биз мавжуд Қуръонларнинг ҳар бир саҳифасини синчиклаб ўрганиб чиқмоқдамиз. Ўзбекистон Фанлар академиясининг Абу Райхон Беруний номидаги Шарқшунослик институти қўлёзмалар фондидаги Қуръони карим нусхаларини ўрганиб, бизни қизиқтирган саҳифаларни институт ходимлари ёрдамида сканер қилиб олмоқдамиз. Умид қиламанки, йил охирига бориб китоб тайёр бўлади.\n– Бу 14-15 асрлардаги воқеалар. Ушбу ривоятнинг тилдан тилга кўчиб, яхши сақланаётганининг сабаби бор экан. Ҳозир ҳам Тибет солорлари ўзларининг тўйларида ўзига хос саҳналаштирилган томошалар қўйишар экан. Унда икки ака-уканинг оқ туяларда Самарқанддан қандай чиқиб кетгани, Тибетга қадар йўлдаги қийинчиликлар акс этган. Самарқанднинг суви, тупроғи ва Қуръонни олиб келган шу икки ака-уканинг авлодлари бугун икки юз минг кишидан ортади. Тибет тоғида яшайдиган бу халқ ўзининг Ўзбекистонга боғлиқлиги, Самарқандга боғлиқлиги, тарихини асраб қолишидаги асосий куч, манба айнан Қуръондир. Ушбу Қуръон қўлёзмаси Хитой ҳудудидаги энг қадимгиси сифатида қайд этилган. Биз шунга ўхшаш тарихларни, воқеаларни излаймиз. Унда инсон тақдири, халқ, миллат, мамлакат тарихи акс этган бўлади. Қуръонни диққат билан ўқисангиз ундаги маънолар теранлигига гувоҳ бўлаверасиз.\nТўғри, дунёдаги барча Қуръонлар бир хил, ҳарфигача ўзгармайди. Лекин, ҳар бир қўлёзманинг ўз тарихи бор. Унинг хошиясидаги майда ёзувларда, китобнинг аввали, охирги саҳифаларида, тафсирларида жуда кўп маълумотлар мавжуд. Мутахассис учун бу улкан манба ва ўта мураккаб иш. Ҳар куни эрталаб соат 9 да кечки 5 га қадар кунига 7-8 Қуръон қўлёзмасини кўздан кечириб чиқмоқдамиз. Ҳар бир саҳифани синчиклаб ўрганамиз, бирорта ёзув қолиб кетмаслиги керак. Бу тарих, бу муҳим манба.\n– Қуръони Каримнинг тили ҳақида. Араблар айтишадики, Маҳмуд Замахшарий уларга ўз тилини қайтариб берди. Яъни, тилшунослик қоидаларида катта кашфиётлар қилди. Бугун дунёда 25 дан ортиқ араб тилли давлатлар бор. Лекин, уларнинг ҳар бири турли шеваларда гаплашади. Қуръон эса ягона, яъни, барча учун асос бўлган араб тилида…\n– Биласизми, илк Ислом даврларида одамлар Қуръонни фақат оғзаки ёдлашган. Улар орасида ёзишни биладиганлари бўлса ҳам, уни ёзишга ботинмаган, сабаби хато қилиб қўйишдан қўрққанлар. Чунки, илгари араб ёзувида нуқталар бўлмаган. Масалан, учта ундош ҳарфни бирлаштирсангиз бир сўз ёзилади. Уни эса бир неча хил талаффуз қилиш мумкин ва маънолар ҳам ўзгариб кетади. Араб тилида ўқишдан олдин, авваламбор, ўша сўзнинг гапдаги маъносини тушуниш керак. Бундан ташқари, Қуръон тилида вергуллар, тиниш белгилари йўқ бўлган. Рус тилидаги “Казнить нельзя помиловать” ибораси сингари. Ҳозир махсус белгилар борки, бу ўқувчининг ишини осонлаштиради. Узоқ йиллар давомида араб грамматикасида ўзгаришлар бўлди ва тилшуносларнинг барчаси Қуръонни тўғри ўқиш ва ёзишга эътибор қаратишди. Биринчи тилшунослардан бири бўлган Сибавайҳнинг иши катта аҳамиятга эга. Бугунги кунга келиб араб адабий тили ва шевалар шаклланди. Шевалар шу қадар бир-биридан фарқлики, саводсиз ироқлик ливиялик саводсиз киши билан гаплашганда бири-бирини тушунмайди. Ҳолбуки, иккаласи ҳам араб тилида сўзлашади. Қизиқарли ҳаётий фактни айтишим мумкин – менинг бир врач дўстим Ливияда арабларга араб тилидан таржимонлик қиларди. Араб адабий тилининг асосида Қуръон тили ётади. Кейинчалик, мисрлик машҳур ёзувчи Нажиб Маҳфуз араб тилига катта таъсир кўрсатди. У ўз романларини, ҳикояларини содда тилда, халқ фойдаланадиган сўзлар асосида ёзди. Лекин, унинг грамматикаси асосида мумтоз араб тили ётади. Асарлари орқали Нажиб Маҳфузнинг араб тили жуда оммалашди. Бугун араб дунёсида телевидение, радио, кино айни тилни адабий деб тан олади.\n– Ўзбекистонда Ислом маданиятини асраб авайлаш ва уни ривожлантириш борасида қилинаётган ишларни қандай баҳолайсиз?\nБиласизми, мусулмонларда иккита ҳукмдорлик белгиси мавжуд. Бири – Қуръони карим ва иккинчиси пайғамбар (Муҳаммад САВ)нинг ҳирқаси. Агарда тож, тахт ёки бошқа бирор махсус ашё эгаси мамлакатни бошқарса, Қуръон ва ҳирқага эга бўлганлар мусулмонларни бошқарган. Ўша илк даврларда ёзиб тартибланган Қуръон китоблари Усмон Қуръони деб аталади. Бугунги кунда улар камида бешта. Улардан иккитаси эса Ўзбекистон билан боғлиқ ва бу ҳақда ўз китобимизда батафсил ёзамиз. Биринчиси – Самарқанд куфий Қуръони. Уни мамлуклар султони Олтин Ўрда хонига тортиқ қилиб Сарой шаҳрига жўнатган. Бу билан Эронга қарши Олтин Ўрданинг иттифоқчилигига эришган. Кейин эса Амир Темур Олтин Ўрдани фатҳ этиб ўлжа сифатида ушбу китобни Самарқандга келтирган. Усмон Мусҳафи бу ерда XIX асргача сақланган. Кейин уни Туркистон генерал-губернатори фон Кауфман сотиб олиб Петербургдаги кутубхонага топширган. У ерда рус олимлари уни ўрганишган. 1905 йилда Россиянинг Шарққа дипломатик совғаси сифатида топшириш учун Усмон Қуръонини 50 та нусхада кўпайтирганлар. Инқилобдан сўнг, 1918 йилда Ленин Қуръонни мусулмонларга қайтариш ҳақида буйруқ берди. У қайтарилди, лекин, музейга. Мустақилликдан сўнг ушбу Қуръон Ўзбекистон мусулмонлар идораси ихтиёрига берилди.\nXIX аср охирида бир рус зобити унинг (Катта Лангар Қуръони) саҳифаларини сотиб олиб асли ливанлик бўлган рус дипломатига сотади. Мазкур дипломатнинг қиз невараси Қуръон саҳифаларини Ленинграддаги Шарқшунослик институтига олиб келади. Академик Крачковский, устозимнинг устози, жуда зукко одам бўлган, сотишга олиб келинган саҳифаларни синчиклаб ўрганиб унинг ҳошиясидаги қўлёзмаларни ўқийди. Унда дипломатнинг номи ёзилганди. Агарда ўша даврда бу ошкор бўлса, оқибати жуда ёмон бўлган. Шундай бўлсада, Крачковский қизни ошкор қилмайди ва Қуръон саҳифаларини катта пулга сотиб олади. Мен ушбу саҳифаларни кўрганим ва улар устида ишлаганимдан бахтиёрман. Уларнинг иккинчи қисмини Ўзбекистонда, Қашқадарёдаги Катта Лангар қишлоғида топдик. 1970-йилларда Катта Лангар Қуръонининг жуда кўп саҳифалари КГБ (Давлат хавфсизлик қўмитаси) томонидан мусодара қилинган. Аммо, ўша пайтда маҳаллий аҳоли вакиллари 13 саҳифани олиб қолишга муваффақ бўлишган. Улар узоқ муддат ушбу қишлоқда сақланди. Мен бу ҳақда фильм тасвирга олганман. Ҳозир ушбу саҳифалар Ўзбекистон мусулмонлари идорасида сақланмоқда. Яқинда Ўзбекистон божхона хизмати ходимлари яна 2 та саҳифани хорижга олиб чиқаётганда ушлаб қолишди. КГБ томонидан мусодара қилинган саҳифалар эса қайлардадир, кимларнингдир қўлида ётибди. Мен бу ҳақда китоб ёзганимдан бахтиёрман. Ва ушбу китобим Россиянинг ва МДҲнинг энг яхши китоби деб эътироф этилганидан фахрланаман. Китобимни “Биринчи жилд” деб атадим. Чунки, ҳали топилмаган ва қайлардадир сақланаётган саҳифалар мавжуд. Уни контрабанда йўли билан сотиш, олиб чиқиш ҳозирги замонда мумкин эмас. Улар топилса китобнинг давомини чоп этамиз.\n– Биз умр Қуръон билан машғул бўлиб унинг нуридан баҳра олмаслик мумкин эмас. Бугун дунёда иккита китоб бор, булар – Қуръон ва Инжил. Бу икки китоб ҳақиқатан одамлар томонидан ўқилади, доимо шарҳланади, амал қилинади. Ҳар бир авлод ундан ўзига керагини олади. Ва шундай давом этади. Қуръоннинг маънолари беҳад, чексиз. Қуръон бугун асл ҳолда ва тафсир ҳолатида мавжуд. Бу тафсирларни ўқисангиз роҳатланасиз. Улар турли йўлларда, йўналишларда. Айни сабаб бугунги кунда ўзига хос муаммони ҳам юзага келтирмоқда. Чунки, радикал йўналишдаги тафсирлар ҳам бор. Яъни, Қуръон Ислом оламидаги ғоялар курашида жуда муҳим роль ўйнайди. Биз бугун ана шу зарарли оқимларга қарши зарба беришимиз учун ҳам Қуръонни жуда пухта ўрганишимиз керак.


Фотима: «Отажон, Набий соллаллоҳу алайҳи васалламнинг ҳаётларидан сўзлаб беринг», деди.\nОта деди: «Яхши, қизим, Набий соллаллоҳу алайҳи васалламга пайғамбарлик қандай келгани ҳақида сўзлаб бераман.\nНабий соллаллоҳу алайҳи васаллам қирқ ёшга тўлганларида АЛЛОҲ у кишига хилватни, ёлғиз қолишни яхши кўрсатиб қўйди. Егулик олиб, Макка ёнидаги тоғга кетардирлар. Ўша тоғда Хиро номли ғор бўлиб, ҳар йили Рамазон ойида у ерга ибодат учун борар эдилар. Бир куни Хиро ғорида тафаккур қилиб ўтирганларида ўзларига нидо қилаётган овозни эшитдилар. У Жаброил исмли фаришта бўлиб, “Иқро” (яъни, «Ўқи»), деб нидо қилаётган эди. Шунда у киши: “Мен ўқувчи эмасман”, дедилар (яъни, ўқишни билмайман, деганлари). Фаришта у кишини ушлаб, сиқиб олди, қаттиқ сиқиб туриб, яна: “Ўқи”, деди. Пайғамбаримиз: «Мен ўқувчи эмасман», дедилар. Фаришта иккинчи марта ушлаб сиқди ва: “Ўқи”, деди. У киши: “Мен ўқувчи эмасман”, дедилар. Учинчи марта ушлаб, сиқиб олди ва: 1) «Иқро бисми роббикаллазий холақ» (яъни, «Ўқи, яратган Роббинг номи ила»); 2) «Холақол инсана мин ъалақ» (яъни, «У инсонни “ъалақ”дан яратди»); 3) «Иқроъ ва роббукал Акром» (яъни, «Ўқи, Роббинг карамлиларнинг карамлисидир»); 4) «Аллазий ъаллама бил қолам» (яъни, «У қалам билан илм бергандир»); 5) «Ъалламал инсана ма лам йаълам» (яъни, «У инсонга билмаган нарсасини ўргатди»), деди».\nФотима: «Набий соллаллоҳу алайҳи васаллам ўшанда нима қилганлар, отажон?», деди.\nОта давом этди: «Набий соллаллоҳу алайҳи васаллам аҳволнинг улуғворлигидан чўчиганлар, шошган ҳолда “Мени ўраб қўйинглар”, “Мени ўраб қўйинглар”, деб меҳрибон аёллари Хадийжа онамизнинг олдиларига қайтганлар».\nМаҳмуд: «Хадийжа онамиз нима қилганлар, отажон?» деди.\nОта: «Хадийжа онамиз Пайғамбаримиз соллаллоҳу алайҳи васалламни тинчлантириб, ёқимли ва гўзал сўз билан хотиржам қилдилар. Бу у кишининг ақллари тўғрилигига, комиллигига далолат қилади. АЛЛОҲ онамиздан рози бўлсин», деди.\nФотима: «Демак, Хадийжа онамиз Набий соллаллоҳу алайҳи васалламнинг биринчи аёллари эканлар-да?!» деди.\nОта: «Ҳа, Фотима, Набий соллаллоҳу алайҳи васаллам Хадийжа онамиз ҳаёт бўлган вақтларида ҳеч уйланмаганлар, у киши вафот топганидан сўнг уйланганлар», деди.\nФотима: «Набий соллаллоҳу алайҳи васалламнинг барча аёлларини билишни хоҳлардим», деди.\nОта: «Набий соллаллоҳу алайҳи васаллам аёлларининг исмлари уларга Набий соллаллоҳу алайҳи васалламнинг уйланганлари тартиби ила қуйидагичадир:\n1. Хадийжа бинти Ҳувайлид\n(Қосим, Абдуллоҳ, Зайнаб, Руқиййа, Умму Кулсум, Ҳасан ва Ҳусайнларнинг онаси Фотимани Расулуллоҳга туғиб берганлар);\n2. Савда бинти Замъа;\n3. Оиша бинти Абу Бакр;\n4. Ҳафса бинти Умар;\n5. Зайнаб бинти Жаҳш;\nНабий соллаллоҳу алайҳи васалламнинг шу аёлларининг ва Хадийжа онамиздан бўлган фарзандларининг исмларини ёдлаб олинглар. Сўнгра, Аллоҳ хоҳласа, бошқа дарсда Расулуллоҳ (с.а.в.)нинг аёлларининг исмларини охиригача ўрганамиз», деди.\nМаҳмуд: «Бу исмларни яхшилаб ёдлаб оламан. Мен Расулуллоҳ (с.а.в.)га муҳаббат қиламан, аёллари ва фарзандларига муҳаббат қиламан ва дўстларимга улар ҳақида сўзлаб бераман», деди.\nОта: «Энди эса мана бу ҳадиси шарифни эшитинг, у гўзал ва нозикдир.\nЗайд ибн Маҳмуд розийаллоҳу анҳудан ривоят қилинади. Расулуллоҳ соллаллоҳу алайҳи васаллам:\n“Хўрозни жеркиманглар, албатта, у намозга уйғотади”, деб айтдилар. Бу ҳадиси шарифда Набий соллаллоҳу алайҳи васаллам хўрозни сўкишдан қайтармоқдалар. Чунки хўроз улуғ ишни қилади ва яхшиликка ундайди. У асосан бомдод намози вақтида қичқиради ва уйқудагиларни намозни жамоатда ўқишлари учун уйғотади», деди.\nМаҳмуд: «Хўроз қичқирса, биз нима деймиз, отажон?» деди.\nОта деди: «Набий соллаллоҳу алайҳи васаллам хўроз қичқирганда АЛЛОҲдан фазлини сўрашни ўргатганлар, чунки хўроз фариштани кўрганда қичқиради:\n«Аллоҳумма инний асъалука мин фазлика».\n(Маъноси: «АЛЛОҲим, Сендан фазлингни сўрайман»).\nБугунги дарсимиздан АЛЛОҲнинг гўзал исмларидан ўрганишимиз қолди. Муътий (ато этувчи, ҳақиқий ато этувчи Унинг Ўзидир), Маннан (берган неъматларини миннат қилувчи; фақатгина АЛЛОҲ миннат қилишга лойиқ Зотдир); Ҳайй (тирикдир, Унинг тириклигининг боши ва охири йўқдир; ҳаётлиги, тириклиги махлуқотларнинг тириклигига ўхшамас); Қоййуум (ўз-ўзидан қоим бўлган Зот, бошқаларни қоим қилган Зот, ҳеч кимга суянмайди, ҳамма Унга суянади); Саййид (хожа, ҳақиқий хўжайиндир У Зот)».


...да чоп этилган 9:00 21 сентябр 20219:00 21 сентябр 2021\nЎтмишда технологияларга қарши нафрати билан танилган Толибон ижтимоий тармоқларга муҳтожлигини англаб етган.\n...да чоп этилган 13:09 25 август 202113:09 25 август 2021\nРоссия, ўзбеклар: Элчихонага борган муҳожир нега калтакланди? Видео\nЎзбекистоннинг Москвадаги элчихонасига мурожаат билан борган ўзбекистонлик Жўрабек Амонов консулликнинг икки ходими томонидан дўппосланиб, жиддий тан жароҳатлари олган. Бухоролик муҳожир юз минглик аудиторияга эга блогер бўлиб, кўнгилли равишда юртдошларига ёрдам бериб юрган.\n...да чоп этилган 9:52 1 июл 20219:52 1 июл 2021\nЎзбекистон: Пойтахтдаги бетон тўсиқлар олиб ташланди, радар жойининг нархи қанча ва президент нега тиктокерлардан ранжиди?\nПрезидент тиктокерлар ҳақида гапирди. Радар жойларининг нархлари маълум бўлди. Йил бошидан бери қанча одам йўлларда ҳалок бўлди - bbcuzbek.com дайжести.


Мавжуда ҲАСАНОВА: Оилага, маҳаллага бефарқлик бизга ярашмайди\n“Бир болага етти маҳалла ота-она” деган пурҳикмат мақол миллатимизнинг олижаноб қалби ва бағрикенг, болапарвар табиатидан далолат беради.\nКеча Президентимиз иштирокида маҳалла тизимини такомиллаштириш масалалари бўйича бўлиб ўтган видеоселектор йиғилишида оилавий ажримлар, ёшлар саломатлиги, эрта туғруқлар, маънавий тарбия юзасидан тўпланиб қолган муаммолар таҳлил этилди.\nБоланинг бегонаси бўлмаганидек, таълим-тарбия, тинчлик-осойишталик масалаларида ҳам “менга дахли йўқ” деган инсон ёки соҳа бўлиши мумкин эмас. Бундай лоқайдлик ҳаммамизга қимматга тушади. Модомики, маҳалла барчамизнинг умргузаронлик қиладиган маскан экан, у кеча-кундуз кўз ўнгимизда, қувончу ташвишларимизга шерик, турмушимизга кўзгу бўлиши керак.\nШу маънода, мазкур улкан соҳага масъул алоҳида давлат идораси – Маҳалла ва оила масалалари вазирлиги ташкил этилаётгани муҳим аҳамият касб этади.\nЙиғилишда илгари сурилган таклифлар амалга оширилиб, вазифалар тўлиқ бажарилса, оила, маҳалла институти ривожланиши ҳамда мустаҳкамланиши янги поғонага кўтарилади. Бу мураккаб жараёнда фаол иштирок этишдан ҳаммамиз манфаатдормиз. Зеро, оилага, маҳаллага бефарқлик бизга ярашмайди.


Нойер Германия терма жамоаси тарихига кирди - Offside.uz – Offside'да бўлинг, офсайдда қолманг!\nНойер Германия терма жамоаси тарихига кирди\nЕвро-2020 саралаш босқичи доирасида Германия терма жамоаси Эстония термаси дарвозасига жавобсиз 8 та тўп киритди.\nМазкур учрашувда немислар дарвозасини Мануэль Нойер қўриқлади ва "немис машинаси" сафидаги қуруқ ўйинлар сонини 37 тага етказиб олди. 33 ёшли голкиперга бундай натижа қайд этиш учун 88 та ўйин кифоя қилди.\nШу тариқа Нойер Германия терма жамоасидаги қуруқ ўйинлар сони бўйича 1979 йилда Зепп Майер томонидан ўрнатилган (36) рекордни янгилашга эришди.\n12/06, 11:15 0


12-07-2020, 16:05 1 954\nСурхондарёда туман ҳокими ва ички ишлар раҳбари судьяни блокпостда обрўсизлантирди. Бу ҳақда ЎзА хабар қилди.\nМаълум бўлишича, шу йил 10 июль соат 8.30 ларда Жиноят ишлари бўйича Жарқўрғон тумани судининг раиси Я.Беккамов ҳамда ҳайдовчи Р.Раҳимназаров ва Жарқўрғон тумани маъмурий судининг раиси Х.Раҳимова ҳамда ҳайдовчиси ишга кетаётганда туман марказида уларнинг автомобили блокпостда тўхтатилган.\nУ ерда туман ҳокими З.Давлатов, ИИБ бошлиғи Б.Хидиров ва ўринбосари Ш.Азизбердиевлар бўлган. Улар судьяларнинг автомобилини тўхтатиб, ишга боришга йўл қўймаган. Бундан ташқари, юқорида қайд этилган мутасаддилар судьяларни бошқаларнинг олдида обрўсизлантирган. Ҳайдовчи Р.Раҳимназаровни куч ишлатиб ички ишлар ходимларига тегишли автомобилга ўтқазишган. Шунингдек, туман судига тегишли автомобилнинг калити ҳам олиб қўйилган. Тиббий экспертиза ҳам куч ишлатилганини тасдиқлаган. Шунингдек, ҳайдовчи хибсхонада сақлангани ҳам маълум бўлган.\nҲозирда мазкур иш вилоят прокуратурасига юборилган. Эслатиб ўтамиз, махсус комиссия қарорига кўра судьялар махсус стикерларсиз хизмат автомашинасида ўз ишхонасига боришга рухсат берилган.\nБош прокуратуранинг хабар қилишича, ушбу иш Бош прокуратура томонидан назоратга олинган.\nБироқ 14 июл 2020 02:54\nИИБ ходимлари хам бекордан-бекор судьяларни чирқиратмагандур. Уларни хам эшитиб кўриш керак. Шунда хақиқат юзага чиқади.\nРеалист 13 июл 2020 11:17\nХақиқатга Зор Инсон га.\nҲурсандман хамфикр эканлигимиздан.Бундан кейин хам фақат хақиқатни ва хақиқатни ёзаман.\nДангал 13 июл 2020 10:10\nТупураман шахсий адоватга шуни учун узбекга душман керак эмас\nO`ZBEK 13 июл 2020 07:32\nБУ КИПКИЗИЛ МАСКАРАБОЗЛИК. ХОКИМГА СУДЯ ЁКМАГАН БУЛСА ЁКИ АЛАМИ БУЛСА ШУНДАЙ КИЛАДИ. ШУНЧА ВАКТДАН БЕРИ УЗ МАШИНАСИДА ЮРГАН СУДЯ БУГУН КЕЛИБ КУЛГА ОЛИНДИМИ. БУ ИККИ КУЧКОРНИНГ БОШИ БИР КОЗОНДА КАЙНАМАЙДИ ДЕГАНИ.\nХакикатга зор инсон 13 июл 2020 06:19\nРеалист ошна жуда тугри ёзибсиз юз фоиз кушиламан\nАбдулло 13 июл 2020 06:13\nБуниси Холва хали бир бирини отиб улдирса хам ишонаман Амал фараст порахур Котиллар\nЖасур 13 июл 2020 01:08\nҚарға қарғани кузини чуқимайди - дейишгани ёлғон эканда унда\nJasur 13 июл 2020 00:30\nTugri qibdi sudyalar guddaygan uzi\nроман 12 июл 2020 20:51\nдавлатнинг амалдар шахси булганида сразу тухтатмасдан утказиб юборар эдилар....\nсуд хокимиятга эътибор кам Республикада...\nАкмал 12 июл 2020 20:14\nШвхсий адоват хизмат уташга халакит бермаслиги керак\nчилонзор тумани ахмад 12 июл 2020 19:56\nагар бошка давлатнинг амалдар шахси булганида сразу тухтатмасдан утказиб юборар эдилар....\nМахсет Хужайли тумани 12 июл 2020 19:29\nагар бошка давлатнинг амалдор шахси булганида сразу тухтатмасдан утказиб юборар эдилар....\nэх судебный система..\nРеалист 12 июл 2020 18:49\nВаах,қандай чидаш мумкин бундай хурматсизликка ваай,\nсудьяни мошинасини тўхтатишга қандай хадди сиғди\nхокимбаччани.Судья ўзини харакири қилсин,ахир чидаб бўлмайди бундай хурматсизликка.Ёки иккалови дуел қилиб бир-бирини отиб ўлдиришсин.Харқалай халқ иккита коррупционердан бирданига қутулади.\nсаид. 12 июл 2020 17:43\nКонуний чорасин куриш керак ИИБ бошлиги ва уринбосарига жиноят ишин кузатиш лозим....\nИскандаров ёдгор 12 июл 2020 17:30\nБировни хатоси билан колган рахбар ёки бошликларга бахо бериш керак эмас\nабил чимбой тумани 12 июл 2020 16:42\nсуд хокимиятига хурматсизлик!!!!!\nсабит НУКУС тумани 12 июл 2020 16:12\nСуд хокимиятига хурматсизлик бу давлатимизда КОРРУПЦИЯнинг ривожланишига олиб келиши мумкин....\nИИВ тизимин ислох килиш лозим\nЎзбекистон янгиликлари » Ҳодиса » Сурхондарёда туман ҳокими ва ички ишлар раҳбари судьяларни блокпостда обрўсизлантирди


Ёзувчи ва шоирлар, навоийшунос олимлар, олий ўқув юртлари ўқитувчилари ҳамда талабалари қатнашган мазкур анжуманда мамлакатимизда ўтганларни хотирлаш, кексаларга ҳурмат ва эҳтиром кўрсатиш миллий маънавиятимизнинг узвий қисми экани алоҳида таъкидланди. Ёши улуғ инсонларни, айниқса, уруш ва меҳнат фронти фахрийларини манзилли ижтимоий ҳимоя қилиш, саломатлигини тиклаш ва мустаҳкамлаш, уларга муносиб турмуш шароити яратиш борасида беқиёс ишлар амалга оширилаётгани қайд этилди.\nДавлатимиз раҳбарининг 2015 йил 6 мартдаги “1941 — 1945 йиллардаги уруш қатнашчиларини рағбатлантириш тўғрисида”ги Фармони уруш ва меҳнат фахрийларига кўрсатилаётган юксак эътиборнинг яна бир ёрқин ифодасидир.\n— Биз уруш йиллари ўспирин эдик, — дейди Ўзбекистон Республикаси фан арбоби, “Буюк хизматлари учун” ордени соҳиби, академик Азизхон Қаюмов. — Ватанимиздан урушга отланган жуда кўп ўғлонлар жонларини фидо қилдилар. Биз кўрган қийинчиликларни ёшларимиз кўрмасин. Бу фараҳбахш дамлар жуда кўп азоблар эвазига қўлга киритилган, уни қадрламоқ керак. Юртдаги тинчлик — фаровонлик гаровидир. Ҳар бир юртдошимиз тинчликни асраш йўлида меҳнат қилса, ҳаёти гўзал ва мазмунли бўлади.\nТадбирда Ватан ҳамда тинчликни мадҳ этувчи шеър ва қўшиқлар ижро этилди.


Афғонистондаги теракт оқибатида тўйга кетаётган меҳмонлар ҳалок бўлди - www.Voydod.net\nВсего на сайте: 585 Гостей: 579 Пользователи: 6\nako_uz, 900955557, Bazara_Net, 888886508, sadiesa3, isxoqov\nАфғонистондаги теракт оқибатида тўйга кетаётган меҳмонлар ҳалок бўлди Bo'limi: Новости Мира\n5 Афғонистоннинг Ғазни вилоятида содир этилган кучли портлашоқибатида 17 киши ҳалок бўлди. Қурбонларнинг ҳаммаси тўйга кетаётган микроавтобусда бўлган. Расмий манбаларнинг маълумотига кўра, бомба йўл чеккасига ўрнатилган бўлиб, у микроавтобус ўтибкетаётган пайтда ишлаб кетган. Ҳукуматдагилар қурбонлар сони кўпайиши мумкинлигини айтмоқда. Дастлабкимаълумотларга қараганда, микроавтобусдаги 23 нафар кишидан бештаси тирик қолган. Уларнинг ҳаммаси Ғазнивилоятидаги касалхонага етказилган. Ҳукумат вакилларининг маълум қилишича, ушбуқўпорувчилик ҳаракатига толибларнинг алоқаси бор. Улар тез-тез йўлга ўрнатиладиган бомбаларни тинч аҳолигақарши қўллайди. Бироқ шунга қарамасдан, толиблар портлашга алоқаси борлигини рад этмоқда. Эслатиб ўтамиз, 2014 йил охирида Америка қўшинлари Афғонистонни тарк этади. Айни пайтдаулар маҳаллий ҳуқуқни муҳофаза қилиш органлари вакилларини хавфсизлик борасида ўқитишда ва маслаҳатларберишда давом этган ҳолда, мамлакат ҳудудидаги ҳарбий амалиётларни аста-секин тугатмоқда. Манба:www.darakchi.uz Barcha izohlar: 0


OzodDayjest: Туғруқхоналарда суюнчи пули талаб қилиш тўхтагани йўқ\n28 май 2018, Тошкент вақти: 14:23\nЎзбекистондаги туғруқхоналардан бири.\nТошкентда доллар эвазига хизмат кўрсатган фолбин қўлга олинди. Қўша-қўша унвонли хонандалар фонограммада концерт ўтказаётгани танқид қилинди. Ўзбекистон туғруқхоналарида суюнчи пули талаб қилиш ҳамон давом этмоқда.\nТошкентда турли ҳийла-найранглар билан одамларнинг ишончига кириб, улардан катта миқдордан пул олган фолбин аёл қўлга туширилди (“Даракчи”, 22 июнь). Масалан, тижорат билан шуғулланувчи аёл фолбинга учраб эри хиёнат қилаётгани, уни бу йўлдан қайтариб беришини сўрайди. Қармоғига наҳанг балиқ илинганини сезган фолбин уни аврашга тушади: яқинда ўлиши, агар доллар олиб келса, пулнинг серия рақамига қараб дуо ўқиб қўйиши ва шу орқали уни ўлимдан қутқариб қолишини айтади. Шу тариқа фолбин ҳийла-найранг йўли билан тижоратчи аёлдан 5300 АҚШ доллари олади. Фолбин, бундан ташқари, яна бошқа ватандошларни ҳам чув тушириб, катта миқдорда маблағ ундиради. “Фолбиннинг фирибгарлик фаолиятида қонун ҳимоячилари томонидан чек қўйилди. Энди у жинояти учун қонун олдида жавоб беради”, дея маълум қилади жиноят ишлари бўйича Тошкент шаҳри Мирзо Улуғбек тумани суди судьяси Зоир Камолов.\nТуғруқхоналарда дунёга келган чақалоқнинг яқинларидан суюнчи пули талаб қилиш давом этмоқда, ҳатто бу ҳол тижоратга айланган (“Жамият”, 16 июнь). “Суюнчи деб атаётганимиз аслида порадан фарқ қилмаётгандек, менимча. Яқинда келинимни тўлғоқ тутиб қолди ва зудлик билан туғруқхонага бордик. Навбатчи шифокорлар ёрдамида кўзи ёриди. Ўғлим шифокорга суюнчи пули узатса, хизмат нархини айтиб, ўзининг кечаси уйқудан қолиб, ишга келганини пеш қилибди”, дейди самарқандлик Шарифа Раҳимжонова. Қайд этилишча, бундан мисолларни кўплаб келтириш мумкин. Мақолада бундай тамагирликларга чек қўйиш вақти келгани таъкидланган.\n“Фонограмма аро қўйсам қадам”: қўша-қўша унвонли хонандаларнинг концерти оғиз қимирлатиш билан ўтмоқда\nЎзбекистондаги деярли барча хонандаларнинг санъат саройларидаги концерти фонограмма орқали ўтмоқда, жонли ижродаги концертлар эса ноёб ҳодисага айланди (“Оила даврасида”, 22 июнь). Бутун концерт хонанданинг оғиз қимирлаши билан ўтмоқда, яна санъаткор жонли ижродан чарчагандек икки-уч марта либос ҳам алиштириб чиқади. “Ахир халқ эътиборидаги кўпчилик санъаткорларнинг қўша-қўша унвони бор. Лекин ақалли бир кунгина жонли ижрода концерт беролмаса, шу хонандалар олган унвонига муносиб дея оламизми? Мутасадди ташкилот лицензия ёки концерт қўйиш учун рухсатнома бераётганда масаланинг шу томонига ҳам эътибор қаратса, балки фонограмма дегани оз бўлса-да, камаярмиди?” дея савол қўяди газета.\n“Концерт жонли ўтиши кераклиги ҳақида ҳеч қандай қонун йўқ. Фақат концерт эълонида у қандай шаклда бўлиши хусусида олдиндан хабардор қилиниши керак, холос. Мухлис концертда қўшиқлар фонограмма орқали ижро этилишини биладими, шунга рози бўлиб кирганми, хонандадан ўпкалаб бўлмайди, ундан жонли ижро талаб қилишга ҳақи йўқ”, дейди “Ўзбекконцерт” давлат муассасаси матбуот хизмати раҳбари Музаффар Сайфуллаев.


Ҳар йили 3 миллиондан зиёд одам спиртли ичимликлар оқибатида ўлади, уларнинг аксарияти эркаклардир\nСуд-тиббий экспертиза хулосасига кўра, ўз жонига қасд қилишнинг деярли 80%и маст ҳолатда бўлган одамларда содир бўлади. Барча зўрлаш, қотиллик ва талончиликнинг 75%и дан ортиғи, маст ҳолда ноқонуний хатти-ҳаракат қилган жиноятчиларга тўғри келади.\nМия фаолияти издан чиқади\nСпиртли ичимликлар миямиз учун жуда хавфлидир. Этанол миянинг барча тизимларига кириб боради, тромбозни қўзғата бошлайди, шундан кейин томирлар ёрилиб, миядаги нейронлар нобуд бўлади. Бир стакан шароб 12-15 кун давомида мия фаолияти ишлашини сустлаштиради.\nОшқозон-ичак йўлига таъсири\nСпиртли ичимликлар ингичка ичакка салбий таъсир қилади. У ҳужайралар тузилишини ўзгартиради ва барча фойдали моддаларнинг организмга нормал сўрилишини чеклайди. Ошқозон шиллиқ қаватини шикастлайди, эпителий ҳужайралари нобуд бўлади, меъда ширасининг ажралиши бузилади. Оқибатда гастрит, панкреатит, ошқозон яраси, қандли диабет каби касалликларни келтириб чиқариши мумкин.\nAлкоголнинг жигарга таъсири\nЖигар танамиз учун фильтр вазифасини ўтайди. Спиртли ичимликларни узоқ вақт давомида истеъмол қилиш билан «Aлкоголли гепатит» деб номланган яллиғланиш жараёни пайдо бўлади ва ундан кейин таниқли «жигар циррози» касаллиги авж олади.\nAлкоголь ва юрак-қон томир тизими\nАлкоголни суиистеъмол қилиш юрак хуружи, инсультга олиб келади ва умуман юрак-қон томир тизимини бузади. Юрак хасталигидан азият чекадиганлар учун спиртли ичимликлар ҳатто кичик дозаларда ҳам ман этилади.\nСпиртли ичимликларни истеъмол қилишда буйраклар ҳам катта хавф остида қолади. Буйрак спирт таркибидаги токсик моддаларни ўзида тўплайди, сўнг аъзо тўқималари ўзгаради ва некроз, буйрак тошлари, буйрак етишмовчилиги каби турли хил касалликлар ривожланади.


Галина В., кадрлар бўлими инспектори.\n– Албатта, агар ёзув Меҳнат дафтарчаларини юритиш тартиби тўғрисида йўриқнома (Меҳнат вазирлиги ва Ижтимоий таъминот вазирлиги томонидан тасдиқланган, АВ томонидан 29.01.1998 йилда 402-сон билан рўйхатдан ўтказилган) талабларига мувофиқ келмаса, уни тузатиш лозим. Хусусан, меҳнат дафтарчасида лавозим буйруқнинг мазмунига мос бўлиши шарт (Йўриқноманинг 2.2-банди). Унда баъзи ҳолларда, масалан, фамилия, исм, отасининг исми ёки сана ўзгарганда, маълумотлар устига чизиқ тортиш мумкин. Ушбу ҳолда илгариги фамилияси, исми, отасининг исми ёки туғилган куни тўғрисидаги ёзув устидан бир чизиқ чизилиб, янги маълумотлар ёзиб қўйилади (Йўриқноманинг 2.11-банди). Бироқ меҳнат дафтарчасининг «Иши тўғрисидаги маълумотлар» бўлимида илгариги ёзилган хато ёки ноаниқ ёзувларни чизиб ўчиришга йўл қўйилмайди (Йўриқноманинг 2.8-банди).\nМеҳнат дафтарчасини тўлдиришда кадрлар хизмати ходимининг айби билан хато қилингани учун алоҳида буйруқ чиқариш керак эмас.\nТузатиш киритиш учун сиз тегишли тартиб рақами ва ёзувни киритиш санасини кўрсатгандан кейин 3-устунда «___ тартиб сонли ёзув бекор қилинди. Автоюкортгич ҳайдовчиси этиб ишга қабул қилинди» деб ёзиб қўясиз. Меҳнат дафтарчасининг 4-устунида эса тегишли буйруқ (фармойиш)нинг сон рақами ва санасини ёзасиз.\nИшга қабул қилиш, бошқа ишга ўтказиш ва ишдан бўшатиш тўғрисида маълумотлар\nЁзув киритилиши учун асос (ҳужжат, унинг санаси ва рақами)\n«Akmal» масъулияти чекланган жамияти\nАвтомобиль ҳайдовчиси этиб ишга қабул қилинди\n1-ёзув ҳақиқий эмас\nАвтоюкортгич ҳайдовчиси этиб ишга қабул қилинди


МАРҲАБО, «ФУТБОЛ-2016» - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 14 Апрел 2016\tКӯришлар: 1071\nМамлакатимизда олий лига жамоалари ўртасида юбилей – XXV Тожикистон чемпионати мусобақаларига старт берилди.\nИкки давра тартибида ўтказилиши режалаштирилган турнирнинг 1-тури илк ўйини республика марказий стадионида ўтди.\nУнда амалдаги Тожикистон чемпиони, пойтахтнинг «Истиқлол» жамоаси Бобожон Ғафуров ноҳиясининг «Парвоз» клубини қабул қилди.\nТўлиқ истиқлолчилар назорати остидаги ўйин йирик - 4:0 ҳисобида душанбеликлар фойдасига ҳал бўлди.\nБиринчи турнинг қолган ўйинлари қуйидаги натижалар билан тугади: «Регар-ТадАЗ»-ЦСКА «Памир» - 2:1, «Хўжанд»-«Вахш» - 2:1, «Хайр»- «Равшан» - 4:0, «Ҳосилот»-«Барқчи» - 2:2.\nТурнирнинг навбатдаги иккинчи тур ўйинлари 16-17 апрел кунлари ўтказилади.\nРАҚИБ – БАНГЛАДЕШ ТЕРМАСИ\nОсиё футбол конфедерациясининг Куала-Лумпур шаҳридаги штаб-квартирасида «Осиё кубоги-2019» турнирининг гуруҳ мусобақаларига йўлланма берувчи плей-офф босқичида иштирок этувчи жамоалар жуфтлигини аниқлаб бериш учун қуръа ташлаш маросими бўлиб ўтди.\nУнинг натижаларига кўра, Тожикистон Миллий терма жамоаси плей-офф босқичида Бангладеш термасига қарши майдонга тушади.\nПлей-офф босқичининг дастлабки учрашуви 2 июн куни Душанбе шаҳрида, жавоб ўйини эса, 7 июнда Даккада ташкил этилади.\nЭслатиб ўтиш жоизки, «Сариқ қитъа» биринчилиги мусобақалари тарихида илк бор «Осиё кубоги-2019» турнирида 24та терма жамоа бош соврин соҳиби бўлиш учун уриниб кўради.\nАЧИНАРЛИ ДАРАЖАДАГИ ОМАДСИЗЛИК\nХалқаро футбол ассоциациялари федерацияси (ФИФА) жаҳон терма жамоаларининг кейинги ойда эришган ютуқларига асосланиб, апрел ойи учун янги рейтинг варақасини эълон қилди.\nАчинарлиси шундаки, атиги 149 очко жамғарган Тожикистон терма жамоаси ФИФАга аъзо 204 давлат рўйхатида 14 поғона пастлаб, 150- ўриндан 164-жойга тушиб кетди.\nСоҳа мутахассисларининг таъкидлашларича, мамлакатимиз бош жамоасининг «Жаҳон чемпионати-2018» турнирининг иккинчи гуруҳ саралаш босқичида Австралия (7:0) ва Қирғизистон (1:0) терма жамоаларига имкониятни бой бергани рейтингдаги мавқеига салбий таъсир кўрсатган.\nЯнги рўйхатда жаҳоннинг энг кучли терма жамоалари – Аргентина, Белгия ҳамда Чили кучли учликдан жой олган.\nРоссия Федерациясининг Твер шаҳрида курашнинг дзюдо тури бўйича 18 ёшгача бўлган спортчилар ўртасида Европа кубоги турнири якунига етди.\nМусобақаларда Тожикистон байроғи остида чиқиш қилган Ёқубжон Назиров олтин медал совриндори бўлди.\nУ ярим финал босқичигача россиялик курашчилар Владимир Сечин ва Манаф Набиевларни доғда қолдирди.\nЯрим финалда ҳам рус дзюдочиси Назар Меншиковни мағлуб этди.\nҲал қилувчи финал босқичида, Белорус вакили Иван Дубин устидан устунликка эришди.\nБОШ СОВРИН «ВЕРОНА»ДА\nКлублар ўртасида ташкил этиладиган «Европа волейбол конфедерацияси даъват кубоги» мусобақалари якунига етди.\nБош соврин тақдирини ҳал қилувчи босқич учрашувида Италиянинг «Верона» ҳамда Россиянинг «Факел» жамоалари ўзаро беллашдилар.\nУчрашувда италияликларнинг қўли баланд келиб, 3:2 (25:20, 18:25, 25:20, 21:25, 15:6) ҳисобида ғалаба қозонишди.\nБиринчи ўйинда ҳам айнан шундай ҳисоб қайд этилиб, италияликлар зафар қучишган эди.\n«Верона» волейбол клуби ўз тарихида биринчи бор ушбу турнир доирасида совриндор бўлди.\n«Факел» вакиллари эса, 2006-2007 йил мавсумида бу мусобақа ғолиби бўлишган.\nМАЙАМИ ТУРНИРИ ҒОЛИБИ\nАмерика Қўшма Штатларининг Майами шаҳрида теннис бўйича соврин фонди 6,8 миллион долларга тенг бўлган халқаро мусобақа ўтказилди.\nКасбий теннисчилар ассоциацияси турнири туркумига кирувчи мусобақанинг финал босқичида жаҳоннинг биринчи ракеткаси, сербиялик Новак Жокович ва япон теннисчиси Кэя Нисикори кортга чиқишди.\nНовак Жокович устунлигида ўтган беллашув 6:3, 6:3 ҳисобида сербиялик спортчи ғалабаси билан тугади.\nЖаҳон теннисининг лидери Новак Жокович ўз фаолиятида 63-марта касбий теннисчилар ассоциацияси мусобақалари доирасига кирувчи турнирда ғолиб чиқди.\nБугун: 02-10-2020 00:19:32


2018-10-17 07:17:01 Axborot xabari\nЭнди компаниянинг расмий саҳифасига автомобили автосалонга етказилган харидорлар рўйхати жойлаб борилади. Маълумотлар кунлик тарзда янгиланиб борилади. Рўйхат билан қуйидаги ҳавола орқали танишиш мумкин: http://gmuzbekistan.uz/.\nЯнги хизмат автомобиль харидининг барча босқичида шаффофликни таъминлашга хизмат қилади.\nЭслатиб ўтамиз, турли баҳоналар билан сиздан автомобиль етказиб беришда қўшимча маблағ талаб қилинган ҳолатларда сиз «GM Uzbekistan» АЖда ташкил этилган Call-Марказга (+99871) 141-77-77 рақамлари орқали ёҳуд Бош Прокуратуранинг 10-07 ишонч рақамлари орқали мурожаат қилишингиз мумкин.


Самарқанддаги тарихий мажмуаларда ногиронлар учун шароит яратилганми? - zarnews.uz\nКеча Самарқанд шаҳрида кўнгиллилар ва тегишли ҳамкор ташкилотлар билан биргаликда ишлар бошлаб юборилди. Регистон мажмуаси ва Амир Темур мақбараларида имконияти чекланган, ногиронлиги бўлган шахслар учун яратилган шарт-шароитлар ўрганилди.\nМазкур объектларда имконияти чекланган фуқароларга махсус шароитлар бўлмаган ҳолатлар бўйича масъул идора ва ташкилотларга ахборот тайёрланиб, пандуслар қуриш ва бошқа қулайликларни яратиш юзасидан таклифлар билдирилди.\nЭслатиб ўтамиз, жорий йилнинг 7-14 сентябрь кунлари Марказий Осиё XI халқаро “Тараққиёт тарихи” конференцияси ўтказилиши режалаштирилган. Конференция доирасида, 14 сентябрь куни “Самарқанд тарихий обидаларига йўл” номли кўнгиллилар акцияси ва шу мавзуда давра суҳбати ташкил этилади. Акциянинг асосий мавзуи ҳомийлар ва масъул идоралар билан ҳамкорликда тарихий объектларда имконияти чекланган ва ногиронлиги мавжуд инсонлар учун зарур инфратузилмаларни яратишга қаратилган.\nТеглар: саёҳат ногиронлик


Шоир Усмон Азим Ислом Каримов билан боғлиқ воқеани сўзлаб берди – Mazmun.Uz\nИслом Каримовга бўлган иззат-ҳурматимни ҳамиша – у зот билан илк бор учрашганимдан буён юрагимда сақлайман. Аммо бу эҳтиромимни ҳаётликларида баралла ёзишга қўлим бормади. Ҳар ҳолда, тўрт қатор шеър ёзиб, ишларини битириб кетадиган адабий “савдогар”лар қаторига тушиб қолишдан уялдим… Аммо у киши ҳақида бир кунмас-бир кун ёзишим кераклигини мудом англаб келганман.\nКечқурин “Ахборот”дан Президентнинг Андижонга ташрифи ҳақида лавҳаларни кўрдим. У киши шаҳарнинг одамлар гавжум жойида шаҳарликлар суҳбат қилётгани асносида, зилзиланинг майда-чуйда оқибатлари тезда бартараф қилниши ҳақида гапирдилар, одамларга тасаллли бердилар, режалардан сўзладилар.\nМен иш зарурлигини айтиб, кабинет эшигини очдим ва Ислом акага кўзим тушди. Бир қўли чўнтагида шиддат билан хонанинг у бошидан бу бошига йўлбарсдай тўлғониб, бориб-келяпти… У кишидан таралаётган аллақандай беҳоловат ғужур менга ҳам ўтди. Ислом ака менга бир қарадилар-да, тўрдаги деразага тортилган парда олдига бориб, тўхтадилар.\nСесканиб кетдим. Бу саволдаги дард-оғриқ шу қадар маҳобатли эдики, унга мос бир жавоб топиш мушкул эди ва шу билан бирга “Яратганнинг олдида нима гуноҳим бор?”, деб сўраётганларини ҳам англадим.\nАммо саъй-ҳаракатларининг ҳаммаси эзгулик йўлида эканлиги айтиб, у кишини тинчлантиришга ҳаракат қилганим ёдимда. Зилзила эса… Парвардигорнинг иши-да! Кеча “Ахборот”дан кўрганим – Андижонга айтарли зарар етмаганидан гапириб, тасалли берган бўлдим.\nУ киши мисоллар келтира бошладилар. Қаерни сув олган, қаерда тўфон бўлган, қаерда зилзила… Ҳақиқатан ҳам ўша жойларда одам тасаввурига сиғмайдиган – мудҳиш воқеалар бўлиб ўтган эди.\nМен пиёлани тутиб, у киши қўлларини пиёладан олмасдан туриб, бирдан… мебеллар зириллашга тушди. Пиёладиги чой қалқиниб, бир у кишининг бармоқларига, бир менинг бармоқларимга тегди. Зилзила!..\nМен ҳаяжонимни яширолмай, у кишига нималардир дедим. Жуда ҳаяжонланган эдим! Чунки мўъжизага дуч келганим аниқ эди. Қаршимда Президентгина эмас, Худо берган одам – авлиё ҳам ўтирганини аниқ билиб турар эдим…\nВперед Шавкат Мирзиёев янги қонунга имзо чекди: энди “Аҳмадбой”лар 10 йилга қамалади!\nНазад Шавкат Мирзиёев янги таҳрирдаги «Меҳнатни муҳофаза қилиш тўғрисида»ги қонунни имзолади


БАЙРАМ АРАФАСИДА ФАОЛЛАР ҚАДРЛАНДИ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nБАЙРАМ АРАФАСИДА ФАОЛЛАР ҚАДРЛАНДИ\nЧоп этилган 10 Сентябр 2015\tКӯришлар: 1087\nСуғд вилояти давлат ҳокимияти ижроия органи мажлислар залида Мустақилликнинг 24 йиллигига бағишланган тантанали йиғин ўтказилиб, унда турли соҳаларда фаолият юритган бир қатор илғор мутахассисларга давлат мукофотлари ва Ифтихорномалар топширилди.\nТантанали йиғилишда мамлакат Бош вазири Қоҳир Расулзода ва вилоят раиси Абдураҳмон Қодирий, вилоят ижроия органи бўлим ва бошқармалари раҳбарлари, шаҳар ва ноҳия раислари, фаоллар ва зиёлилар иштирок этди.\nБош вазир ўз чиқишида вилоят аҳлини мамлакат Президенти номидан давлат Мустақиллигининг 24 йиллиги муносабати билан табриклади.\nСуғд вилояти раиси А.Қодирий ҳам йиғилишда ҳозир бўлганлар ва улар орқали барча суғдликларни Мустақиллик куни билан табриклаб, эзгу ниятлар тилади.\nТантанали йиғилиш охирида бир қатор давлат хизматчилари ва турли соҳаларнинг илғор мутахассислари давлат мукофотлари ва Ифтихорномалар билан қадрланди. Жумладан, 12 нафарга “Хизмати шоиста” медали, 1 нафар “Шафқат” медали, 4 нафар Республика Ҳукумати Ифтихорномаси билан тақдирланди.\nЕХҲТ РАҲБАРИ БИЛАН МУЛОҚОТ\nЕвропада Хавфсизлик ва Ҳамкорлик Ташкилотининг Тожикистондаги раҳбари Маркус Мюллер Суғд вилоятига ташриф буюрди.\nНуфузли ташкилотнинг ўлкамиздаги раҳбари М.Мюллер мамлакат шимолига сафари давомида Суғд вилояти раиси Абдураҳмон Қодирий билан ҳам учрашиб, мулоқот ўтказди.\nВилоят матбуот хизматидан маълум қилишларича, ЕХҲТ вакиллари Тожикистоннинг Европа давлатлари билан ижтимоий ва иқтисодий муносабатлари намунали эканлигини таъкидлаб, икки тарафлама ҳамкорликлар ҳам керакли даражада йўлга қўйилганлигини таъкидлаган.\nЎз ўрнида А. Қодирий ҳам вилоят халқ хўжалиги ҳолати ҳақида маълумот бериб, қишлоқ хўжалигида ерни деҳқонларга тақсимлаш меҳнат муҳожирлари сонини камайтирганлигини айтган. Шунингдек, хотин-қизларни иш билан таъминлаш мақсадида уй меҳнати жорий қилинаётганлигини ҳам айтиб ўтган.\nЕХҲТнинг Тожикистондаги раҳбари Маркус Мюллер қишлоқ хўжалигидаги ислоҳотлар ва енгил саноат соҳасида қўл меҳнатини жорий қилиш ташаббусларини юқори баҳолаб, шу йўл билан иш жойлари яратиш орқали одамлар ҳаёт тарзи яхшиланишига ишонч билдирган.\nМИЛЛИЙ ЧОЙХОНА ОЧИЛДИ\nДавлатимиз Мустақиллигининг 24 йиллиги арафасида Исфаранинг энг узоқ қишлоқларидан бири бўлган Ворухда замонавий услубда қурилган миллий чойхона иш бошлади.\nДавлат ҳокимияти Исфара шаҳар ижроия органи ташаббуси ва маҳаллий аҳоли орасидан Шораҳматовлар оиласи елиб-югуришлари билан иш бошлаган мазкур чойхонада оқсоқоллар ва барча меҳмонларга юқори даражада хизмат кўрсатилиши йўлга қўйилган.\nИкки қаватли чойхона биносида миллий нақшлар билан безак берилган иккита катта зал ва бошқа хизмат кўрсатиш хоналари мавжуд.\nЧойхона фаолият бошлаши баробарида маҳаллий аҳолининг 15 нафари доимий иш жойи билан таъминланди. Чойхона фаолияти кенгайиши билан ишчилар сони ҳам икки баробарга ортиши кутилмоқда.\nЗАМОНАВИЙ ТАБОБАТ МАРКАЗИ\nТожикистон Республикаси давлат Мустақиллигининг 24 йиллигини муносиб кутиб олиш мақсадида юртимиз бўйлаб ободончилик ва яратувчанлик ишлари кенг йўлга қўйилди. Шунингдек, жойларда байрам иншоотлари бунёд этилиб, фойдаланишга топширилмоқда.\nИстаравшанлик ишбилармон ва қурувчилар ҳам ноҳия бўйлаб 24 та каттаю кичик ижтимоий ва хизмат кўрсатиш байрам иншоотларини бирма-бир фойдаланишга топширишмоқда.\nАна шундай иншоотлардан бири беш қаватли Ташхис ва табобат марказидир.\nМазкур марказ маҳаллий ишбилармон Мўъмин Қосимов томонидан 1 миллиону 250 минг сомоний маблағ эвазига қад ростлади.\nМасъулларнинг айтишича, бу бино 40 та табобат, жарроҳлик, иш хоналари, дорихона, қабулгоҳ ва беморлар ҳордиқ чиқарадиган хоналардан иборат.\nБугун: 01-10-2020 23:13:14


23 сентябрь – Болаларнинг ўрта мактабни тугатмаслигига қарши кураш куни - Hidoyat.uz\n23 сентябрь – Болаларнинг ўрта мактабни тугатмаслигига қарши кураш куни\nАсосий саҳифа Янгиликлар 23 сентябрь – Болаларнинг ўрта мактабни тугатмаслигига қарши кураш куни\nЧоп этилди Sentabr 23, 2019 23 сентябрь – Болаларнинг ўрта мактабни тугатмаслигига қарши кураш куниda fikr bildirishni o'chirish\nҲар йили 23 сентябрда “Болаларнинг ўрта мактабни тугатмаслигига қарши кураш куни” ўтказилади. Бу сана илк бор 2008 йилда AFEV (Шаҳар талабалар жамғармалари уюшмаси) ташкилоти ташаббуси билан Францияда нишонланган эди. Статистик маълумотларга қараганда, ҳар йили 150 ўқувчи ўрта маълумот тўғрисидаги шаҳодатномага эга бўлмаган ҳолда Франция мактабларини тарк этар экан. Бу дегани шунча миқдордаги ёшларнинг олий таълимдан бебаҳра эканидан далолат беради. Ўрта мактабларни тугалламаган болалар билан боғлиқ муаммо нафақат Францияда, балки жаҳоннинг бошқа мамлакатларида ҳам учраб туради. Фақат французлар бу муаммога биринчи бўлиб жамоатчилик эътиборини қаратишди.\nБу каби муаммоларни бартараф этиш керак. Бунинг учун ўқитувчилар, мактаблар маъмуриятлари, ота-оналар, ОАВ ва жамоат ташкилотлари биргаликда ҳаракат қилишлари керак бўлади. Шуни таъкидлаш керакки, 2005 йилги маълумотларга кўра, атиги 50га яқин давлатдагина болаларнинг бошланғич таълими таъминланган. Ўша йили сайёрамиз аҳолисининг 20 фоизи саводсиз экани айтилган эди.\nТўғри дунёда ўрта таълим борасида ягона халқаро стандарт йўқ. Ўрта таълим масаласида миллий тизимларни такомиллаштириш борасида тинимсиз иш олиб борилмоқда. Саводсизлик болаларнинг келажагига салбий таъсир кўрсатади. Маълумот даражаси кишилар моддий фаровонлигининг муҳим кўрсаткичи ҳисобланади. ЮНЕСКО таълимни биринчи ўринга чиқармоқда. Ташкилот томонидан 2015 йилда қабул қилинган 2030 йилгача бўлган муддатга белгиланган Тараққиёт дастурида ҳам таълим соҳасига алоҳида эътибор қаратилган.\n1924 йил Женевада Миллатлар Лигасининг Бешинчи Ассамблеясида қабул қилинган “Болалар ҳуқуқи тўғрисидаги Декларация”да “болаларга жисмоний ва маънавий ривожланиши учун барча шароитлар яратиб берилиши”, “оч қолган болага овқат берилиши”, “бемор болага тиббий ёрдам кўрсатилиши”, “гуноҳ қилган бола тўғри йўлга солиниши”, “етим ва уйсиз болаларга оғир дамларда ёрдам кўрсатилиши ва бошпана берилиши”, “бола меҳр кўриб вояга етиши ва эксплуатациянинг ҳар қандай кўринишларидан ҳимоя қилиниши”, таъкидланади.\nТаҳлилчиларнинг фикрича, бугунги кунда жаҳонда 700 миллиондан ортиқ киши ўқиш ва ёзишни билмайди. Аммо БМТ бу рақам 900 миллионни ташкил қилишини айтади. Саводсизларнинг учдан икки қисми Жанубий ва Шарқий Осиё ҳамда Африка мамлакатларида яшовчи хотин-қизлардир. Шунингдек, 122 миллион ўсмирнинг саводсиз экани айтилади. Африка қитьасида ўқиш ва ёзишни билмайдиган одамлар сони Бразилия аҳолиси сонидан кўп экан.\nСаводсизлик билан боғлиқ муаммо ривожланган мамлакатлар учун ҳам долзарблигича қолмоқда. Масалан, 30 миллиондан ортиқ америкалик тўғри ёза олмайди. Ҳар бешта америкаликнинг биттаси “Америка” (America) сўзини ёза олмас экан.\nЕвропада вазият нисбатан яхши. Кўхна қитьада энг кўп саводсизлар Францияда экан. Бу мамлакат фуқароларининг 9% ўқиш ва ёзишни билмас экан. Амалдорларнинг фикрича, бу каби вазият йилдан йилга ёмонлашиб бормоқда. Германияда саводсизлар сони 4 миллион кишидан иборат экани айтилади. Бу 15 ёшдан катта бўлган аҳолининг 6,3 % ёки ҳар 6 та фуқаро демакдир.\nДунёдаги жамоат ташкилотлари саводсизлик билан боғлиқ муаммоларни ҳал қилишга уринмоқда. Бироқ, кўпчилик ўз мамлакатларида таълимга етарлича маблағ ажратилмаслигидан шикоят қилади. Жуда кўп мамлакатларда таълим устувор масала дея белгиланмагани аянчлидир. Ҳар йили 150 миллион бола мактабдаги таълим олишни муддатдан аввалроқ тугатишга мажбур бўлар экан. Саводсиз болалар ва ўсмирлар қашшоқ ва аҳолиси зич истиқомат қиладиган мамлакатлар ҳиссасига тўғри келади. Саводсизлик ва таълимга эътибор қаратилмаслик ўз ўзидан минтақа тараққиётига зарар етказади.\nЮНЕСКОнинг таълим бўйича институти вакилларининг фикрича, кўплаб давлатлар фуқароларнинг таълим олишига етарлича эътибор қаратмаяпти. 2000 йил Сенегал пойтахти Дакарда бўлиб ўтган Таълим бўйича Жаҳон анжуманида дунёдаги саводсизлар сонини камайтириш борасида қарор қабул қилинган эди. Унда таъкидланганидек, дунёнинг қайси давлатида бўлишидан қатьий назар болалар бошланғич таълим олиши керак. Тўғри, 1970-йиллардан бошлаб жаҳонда саводсизлар сони камайиб бормоқда. Шу кунга қадар дунёда саводсизлар сони 15 фоизга камайган, аммо бу “дўппини осмонга отиш керак” дегани эмас. ЮНЕСКО вакилларининг айтишича Дакар анжуманида қабул қилинган қарорлар ўнлаб мамлакатларда бажарилмаяпти.\nЮНЕСКО ҳисоботига қараганда, таълим билан боғлиқ вазият Африкада ўта долзарблигича қолмоқда. Ривожланган мамлакатларда болалар телевизор ва компьютер қаршисига “михланиб” қолиб, ота-оналар учун муаммо туғдираётган бўлса, Африкада болалар очлик, ОИТС, саводсизлик, айрим ҳолларда қуролли тўқнашувлар вақтида ўлим билан тўқнаш келмоқда. Қитъанинг кўплаб мамлакатларида юқумли касалликларнинг авж олиши туфайли ўқитувчилар сони камайиб кетди ва шу сабабли ҳам мактабларда дарс бериш тўхтаб қолган. Ота-оналарининг касаллиги ёки бевақт вафот этиши туфайли болалар кўчада қолмоқда ва бир бурда нон ишлаб топишга мажбур бўлишмоқда. Овқат ғамида бўлган болаларнинг бошига ўқиш кирармиди?!\nЮНЕСКО маълумотларига кўра, агар хотин-қизларнинг ҳаммаси саводли бўлганидами, у ҳолда жаҳонда болалар ўртасидаги ўлим ҳолатлари камаяр экан. Жанубий ва Ғарбий Осиё, Африка мамлакатларида қизлар бошланғич таълим олганида борми у ҳолда эрта никоҳлар сони 14 фоизга, ўрта таълим олганларида эса эрта никоҳлар сони 64 фоизга камаяр экан.\nСаводли инсон ҳаётда ўз ўрнини топиб кетиши аниқ. Саводхонлик тинчлик ва барқарор тараққиёт омилидир. Шу билан бирга саводхонлик инсонни шахс этиб шаклланишига таъсир кўрсатади. Ҳар бир инсон билим олиш ҳуқуқига эга. Саводли бўлиш ўзимиз ва атрофдагиларнинг турмушини яхшилаш демакдир. Саводхонлик нафақат ҳуқуқ, балки мажбурият эканини ҳам унутиш керак эмас Аммо бир нарсадан асло кўз юмиб бўлмайди – 21 асрда ҳам жаҳоннинг бир қатор мамлакатларида болалар на ўқиш, на ёзишни билади, улар тўйиб овқат емаслик оқибатида ҳаётдан эрта кўз юммоқда.\nАйрим мамлакатларда мактабни битирган болаларни том маънода саводхон деб бўлмайди. Чунки уларнинг билими халқаро меъёрларга тўла мос келмаслиги айтилади. Шу боис саводсизликка қарши кураш замонамизнинг асосий муаммоларидан бири бўлиб қолаверади.\nБир яхшиликка – ўн баробар (ёхуд амаллар хотимасига боғлиқ)


Америкага саёҳат (фоторепортаж) | Azam Abidov\nАмерикага саёҳат (фоторепортаж)\nAzam Abidov 26.02.2018 28.02.2018 Саёҳатномалар, Халқаро алоқалар\nКечқурун гуруҳимиз билан Сеулга учдик, у ердан шоша-пиша навбатдаги “Дельта” авиакомпаниясига қарашли учоғимизни топиб, Детройт томон 13 соат, жаъми 20 соат ичида булутлар қўйнига шўнғиганча, гоҳ мизғиб, гоҳ мутолаа, гоҳ фильм томоша қилиб, манзилимизга эсон-омон етиб оларканмиз, аэропортда бизни продюсеримиз Лора Брандт кутиб турарди. Ташқарига чиқмай, “Аляска” учоғида Массачусетс штати Бостон шаҳрига қўндик.\nМўъжазгина Бостон ва Кембриж шаҳарларини узун кўприк ажратиб тураркан. Америкадаги энг йирик, энг машҳур, донгдор таълим даргоҳлари шу ерда жойлашган.\nТехнология институти, Ҳарвард университетини кўрдик, устоз ва талабалар билан суҳбатлашдик.\nШу ерда анжуманга келган собиқ ҳамкасбим Шарифа Жўрабоевани учратдим, йиллар уни деярли ўзгартирмаган, янада хушчақчақ, оқила ва комила инсон бўлибди Шарифа опа, мазза қилиб суҳбат қурдик, эски йилларни эслаб, кулишдик, ўйга толдик.\nШу ерда нурли-нурли бир инсон қадамидан юрагим ёришиб кетди: Деннис Дейли! Ҳазрат Навоий ғазалларини таржима қилиб, миниатюралар билан безатиб, китоб чоп эттирган. Ўзининг ҳам гўзал шеърлари, таржималари жамланган китобларини тақдим этди, руҳим янада ўсди. Жаноб Дейлининг қизи неча йиллар аввал Хоразмда инглиз тилидан дарс берган, ўша пайт Деннис ака ҳам юртимизга бориб, тарихий шаҳарларимизни кўрган. Бир нарсага ишончим комил бўлди: кимки Навоийга қизиқибди, уни ҳурматлаб, ўз тилига таржима этибди, Яратган уни азизу мукаррам, тоза дил ва ҳусндор, чиройли қалбли инсон қилибди! Януш домла, Деннис, Лаура, Марк, Гэри… Ўзинг рози бўлгин улардан, Аллоҳим!\nВашингтонда бизнес бошқаруви соҳасида таълим олаётган Наби Тоғаевнинг дадалари келган экан, улар жўрлигида Оқ Уй, Линкольн ёдгорлиги каби гавжум масканларни кездик. Кўз тегмасин, Набининг дадалари соатлаб пиёда юрганимизга қарамай, кучли йигитлардай ҳеч биздан қолишмай, баъзан ҳатто илгарилаб боравердилар. Кечки мазали овқатни биргаликда Жоржтаундаги турк тамаддихонасида, ташқарида, соябон остида едик.\n“Америка овози”да Навбаҳор, Беҳзод ва бошқа ҳамкасблар илиқ кутиб олишди, бир пиёла чой устида дўстона суҳбатга тортишди. Навбаҳор барчамизни ўзбек ресторанига олиб борди.\nШу куни қўшни штатдан атайин биз билан кўришиш учун Марк Рис меҳмонхонамизга келди. Ўн йилдан ортиқ вақт ичида ўгиргани “Ўтган кунлар”, Ўзбекистон хотираларини тўлқинланиб гапириб берди. Дилкаш, самимий, кулиб турган инсон экан. Келгусидаги лойиҳамиз ҳақида озроқ гурунглашдик. Ўзбекистонга келаман тез орада, деди, жуда хурсанд бўлдим.\nИндиана штати Блумингтон шаҳрида ўзбек тили ўргатаётган, ўрганаётган талабалар, ўқитувчилар билан учрашдик. Марям хоним Ҳамза ҳақида чиройли, жиддий гапларни айтди. Ўзбекистон архивларига кириш ўта қийинлиги боис, Москва архивини титкилаганини гапирди. Ўзбекчада равон сўзлашар экан бу олимамиз.\nШу университетда туриб, Тошкентдаги шарқшунослик олийгоҳи ўқитувчиларига масофавий дарс ўтаётган Умида Ҳикматуллаева билан танишдик, билимли, комила инсон, оқила аёл, меҳрибон она эканини кўрдик. Янги, инновацион услубда қурилган бинода самимий суҳбатлашдик. Куёвлари Сиэтлдаги “Боинг”да ишлаяпти, фарзандлари Индианада билим оляпти, умрлри узун, ҳаётлари ширин бўлсин.\nДоктор Бонк жаноблари эса ўта билимли, жуда машҳур, нақадар шинаванда олим экан! Ўқимоқчи бўлганлар учун дунё очиқ бир мактубдай бўлиб қолди, деди у. Совға қилган китоби асосан шу мавзу, яъни онлайн, бепул таълимга қаратилган. Ўқийдиганлар борми, марҳамат! Кечқурун роса чарчаганимиз сабабли у тавсия этган пиццахонага боролмадик, афсус!\nСиэтлга иккинчи бор келишим. Оғочлари гўзал, қишин-ёзин ям-яшил! Шаҳар атрофидаги оролларнинг ҳеч қиёси йўқ, айниқса паромга ўтириб, тонг отиши ва кун ботишини кузатишдан-да завқлироқ нарса мавжудмасдай гўё.\nСиэт-Тошкент биродарлашган шаҳарлар уюшмаси масъуллари Лола Захарова хонадонида бўлдик.\nМуҳтарам жаноб, кулиб турган, қалбу юзи қуёшдай порлаган меҳрибон Дэн Петерсон билан яна кўришиш насиб этди. Умри узун, оиласи тинч бўлсин, ҳаёти қувончга, файзу баракага тўлсин!\nСиэтлда кун бўйи бизга илгари Ўзбекистонда яшаб, ижод қилган журналист Ҳелен Ҳолтер ҳамроҳлик қилди. Шаҳарнинг энг яхши жойларига олиб бориб, тарихи, одамлари, табиати ҳақида сўзлади. Ҳеленнинг самимияти, ширинсуханлиги, юртимизга бўлган меҳридан роса мамнун бўлдик. Барака топсин! 1985-1986 йилларда Сиэтл марказидаги бозорни бузилишдан асраб қолиш учун шу ерда яшовчи 55 000 киши 35 доллардан хайрия қилган, уларнинг исм-шарифлари бозор бўйлаб ётқизилган митти плиткаларга ёзилган. Ҳелен иккимиз биринчи бўлиб ерга қадалган плиткани 55 мингта ичидан излаб топдик!\nСиэтлдан Инчонга учдик. Бир кун шу ерда қолиб, тоза ҳавосидан симирдик.\nАссалом, Ватан! Ўн тўрт кунгина кезибмиз холос, аммо сени соғинмай бўлурми?\nСоғинтирганингга шукур, Яратган Эгам!\nФевраль, 2018 йил


Калит сўзлар бўйича излаш: терроризм\nЯкшанба, 18 Декабр 2016 18:14\nИслом ва террор – бамисоли икки қутб. Ислом, моҳияти эътиборидан, тинчлик, тотувлик, маърифат динидир. Террор эса бунинг мутлоқ тескарисидир. Демакки, мўминликка даъво қилган кимсаларнинг гўёки дини Ислом йўлида худкишлиқ қилаётгани ақлга сиғмас ҳолат. Террорчилар ўзларининг қабиҳ амаллари билан Исломга иснод келтирмоқда, холос. Тарих бир айланиб, ўзларича “Ислом давлати” эълон қилиб, халифаликни тикмоқчи бўлаётган террористларнинг қонли фаолиятини кўрган қадим халифалар ҳам уларга қарши уруш очган бўларди.\nжума, 16 Декабр 2016 19:11\n"Покланиш"нинг қонли йўллари\nТарихчилар шаҳодатига кўра, кимса Император Наполеон Муқаддас Елена оролида ўз ҳамроҳларига қарата “Ислом - насронийликдан устундир”, деган экан. Бу гап бежизга эмас: Ислом бор-йўғи ўн йилда ярим дунёга тарқалди, насронийлик эса ярим дунёни эгаллагунча бир аср вақт кетган.\nСешанба, 13 Декабр 2016 16:27\nМосква учун иккинчи "афғон" ёки ИШИД нега Палмирани қайта босиб олди\nРоссия Сурияда ғалаба қозониши мумкин эмаслиги ҳеч кимга сир эмас. Яъни ғалаба дейилганда Сурия президенти Башар Асад малакатида тўлиқ назоратга олиши назарда тутилади. Бунинг асосий сабаби россияликлар учун Сурияни иккинчи Афғонистонга айлнтиришга уринаётган АҚШдир. Бунга ИШИД тарафидан Палмирани қайта босиб олинишини мисол қилса бўлади. Чунки Палмирани озод қилиш Москванинг энг ёрқин мувоффақияти сифатида тақдим қилинаётган эди. Россия Ҳаво Кучлари ва Суриянинг доимий ҳарбий қўшинлари шаҳарни назорат қилаётган эди. Энди ИШИДнинг тарқоқ қўшинлари шаҳарни осонликча қайта босиб олганига ишониш қийин-да. Шубҳасиз, бу пухта режа қилинган ва кучли тарафлар тарафидан қўллаб-қувватланган ҳарбий амалиёт эди.\nПонедельник, 31 Октябр 2016 22:31\nПарламентнинг биринчи Шотландиялик мусулмон аъзоси: Ислом дини терроризмга қарши!\n“Ислом - бу ИШИД эмас, аксинча, Ислом – бу ИШИДга қарши турувчи дин”, - дейди Вестминстерда парламентнинг Шотландиялик илк муслима аъзоси сифатида сайланган Тасмина Аҳмад-Шайх.\nСешанба, 22 Сентябр 2015 22:43\nЕвропани терроризмдан қандай қутқариш мумкин?\n“Европа дегани бу, дунёнинг онаси дегани эмас. Европанинг тарихи дегани бу, дунё тарихи дегани эмас. Оқ танли одам бўлиш ушбу заминнинг хожаси бўлиш дегани эмас. Ғарбнинг цивилизацияси дегани барча цивилизациялар учун олий мисол дегани ҳам эмас. Ғарбнинг мафкураси дегани олимлар учун илҳом манбаи дегани ҳам эмасдир.” Шайх Юсуф Қаразовий\nСешанба, 22 Сентябр 2015 17:15\nМўминнинг иши қизиқ...\n“Мўминнинг иши қизиқ. Унинг ҳар бир иши хайрлидир. Бу нарса фақат мўминга хосдир. Агар унга хурсандчилик етса, бунга шукр қилади. Бу унинг учун яхшидир. Агар унга бирон мусибат етса, унга сабр қилади. Бу ҳам унинг учун яхшидир” (Имом Муслим ривояти).


АҚШ Дилмурод Саййидни озод этишни сўради\n3 май - Жаҳон Матбуот куни арафасида АҚШ Давлат департаменти расмий Тошкентни 12,5 йиллик қамоқ жазосини ўтаётган ўзбекистонлик журналист Дилмурод Саййидни озод қилишга чақирди.\nАҚШ Давлат департаменти вакили Виктория Нуланд 24 апрел кунги матбуот анжуманида Дилмурод Саййидни Ўзбекистондаги коррупциянинг танқидчиларидан бири бўлгани ва унинг халқаро стандартларга мос бўлмаган тарзда суд қилиниб, қамалганини таъкидлади.\nНуланд Ўзбекистон ҳукуматини журналистни озод қилишга чақиради.\nОзодлик Дилмурод Саййиднинг бугунги аҳволидан хабар олиш мақсадида маҳкумнинг укаси Обид Саидов билан боғланди.\nОбид Саидов билан суҳбатлашаётганимиз пайтда Навоий қамоқхонасидан маҳкум Дилмурод Саййиднинг ўзи укасига қўнғироқ қилиб қолди.\nДилмурод уни эслаётганлар учун миннатдорчилик билдириб, ҳозирда соғлиги яхши эканлигини айтди.\nОбид Саидов: Менинг охирги кўрганим 25 январда суткалик учрашувга кирганман. Шундан бери ҳозиргача хат йўқ. Ëзган хатлари келмаяпти. 15 февралда телефон қилган. Икки ойда бир марта рухсати бор телефон қилишга. Шу телефон қилгандан бери ҳали бирорта хабар йўқ. Ўзини 25 январда кўрганман. Ўша маҳалда соғлиғи энди анча чўккан. Сочлар оқариб кетган. Кичкина бўлиб қолган. Соғлиғидан шикоят қилаëтгани йўғу, моралний эзилган анча-мунча... Ҳозир... Мана Дилмурод акам телефон қилаяпти, ҳозир... Как раз ўзи телефон қилаëтган экан ҳозир турмадан.\nОзодлик: Сиз Дилмурод ака билан гаплашиб олинг. Мен кутиб тураман.\nОбид Саидов акаси билан 5 дақиқача гаплашди. У суҳбат давомида 28 апрел куни Навоий қамоқхонасига акасини кўргани бораётгани ва нималар олиб бориш зарурлигини гаплашишди.\nСуҳбат сўнгида Обид Саидов Дилмурод акасига уни халқаро ташкилотлар ташлаб қўймаётганини айтиб, далда берди.\n- Ака, 3 майда Европа Иттифоқида ишинг кўриларкан. Мана бугун уже иккинчи марта телефон қилишаяпти. Бугун ўзи подарка бўлиб қолди. Мана қўлимда соткамда Озодлик билан гаплашиб турган эдим.\nОзодлик: Бизнинг номимиздан ҳам Дилмурод акага салом деб қўйинг.\n- Озодликдан салом дейишаяпти....\n- Эслаб турганинглар учун сизларга ҳам раҳмат, деяпти.\nОзодлик: Уларга ҳам раҳмат. Аҳволлари яхши эканми?\n- Қимирлаб турибман, яхшиман деяпти,- деди Обид Саидов.\nУ акаси билан гаплашиб бўлгач, "Телефонда энди ëмонман деб айта олмайди. Эшитиб ўтиради барибир. Ўшаларнинг олдида ëмонман дея олмайди. Мен ўзим акам билан 28 апрелда учрашиб келаман. Ўшанда сизларга унинг аҳволи ҳақида аниғини айтаман" деди.


“Челси” беш йил давомида бирорта ўйин ўтказмаган футболчисини 10 миллион фунтга сотмоқда\n17 январь, 2017, 10:19\n“Челси” клуби беш йил давомида асосий таркибга киролмаган Патрик Блэмфордни “Мидлсбро” жамоасига 10 миллион фунтга трансфер қиладиган бўлди.\nАслида Лондон клуби бу футболчини 2012 йили “Ноттингем”дан бир ярим миллион фунтга олиб келган эди. Шу пайтгача Патрик “Челси”нинг асосий таркибида бирорта учрашувда майдонга тушмади. Ижарада ўйнаган жамоалари – “Норвич”, КРистал Пэлас” ва “Бёрнли”да ҳам ҳеч нарсани қойиллатгани йўқ.\nБироқ Патрик 2014-2015 йилги мавсумда Чемпионшипда “Мидлсбро” таркибида ўзини кўрсатган эди. Ўшанда футболчи 38 ўйинда 17 та гол урганди. “Мидлсбро” раҳбарлари унинг ўша вақтга кўрсатган ўйинига ишониб, катта суммага ўз таркибига қўшиб олмоқчи.\nЖорий мавсумда Патрик Брэмфорд “Бёрнли”да ижарада ўйнаётган эди. У ерда ҳам Патрик атиги олтита учрашувда майдонга тушиб, асосий вақтини захирада ўтказаётган эди.